Noryn Aziz Juara Gegar Vaganza 5, Bawa Pulang RM100,000

Seperti yang dijangkakan penyanyi Noryn Aziz telah berjaya menewaskan 5 peserta lain apabila persembahan konsistennya telah memikat pihak juri dan seterusnya menabalkan beliau untuk memenangi juara Gegar Vaganza (GV5) musim ke-5.

Di pertandingan akhir beliau membawakan lagu Laskar Cinta duet bersama Awi Rafael dan Where is the Love di segmen battle.

Noryn Aziz yang bergelar juara berjaya merangkul wang tunai RM100,000 sumbangan Astro, penginapan di Royal Chulan Hotel & Resort beserta piala Gegar Vaganza.

Naib juara, Dia Fadila berjaya membawa pulang wang tunai RM50,000 sumbangan Astro, penginapan di Royal Chulan Hotel & Resort dan piala Gegar Vaganza.

Mempertaruhkan lagu Makin Aku Cinta duet bersama Ajai serta lagu Where is the Love di segmen battle.

Tempat ketiga yang dirangkul oleh Zamani berjaya membawa pulang wang tunai RM30,000 sumbangan Astro, penginapan di Royal Chulan Hotel & Resort beserta piala Gegar Vaganza.

Pada malam tersebut Zamani berjaya membawakan lagu Lagu Jiwa Lagu Cinta duet bersama Ameng Spring serta lagu Bunga di segmen battle.

Tempat keempat yang diraih Amelina berjaya membawa pulang wang tunai RM20,000 sumbangan Astro, penginapan di Royal Chulan Hotel & Resort beserta piala Gegar Vaganza.

Amelina membawakan lagu The Power of Love duet bersama Bob serta lagu Teman Pengganti di segmen battle.

Tempat kelima yang dimenangi oleh Mya Ruslee berjaya membawa pulang wang tunai RM15,000 sumbangan Astro, penginapan di Royal Chulan Hotel & Resort beserta piala Gegar Vaganza.

Mya Ruslee membawakan lagu Nisan Cinta duet bersama Ernie Zakri serta lagu Teman Pengganti di segmen battle.

Billy Zulkarnain pula berjaya mendapat tempat keenam dan berjaya membawa pulang wang tunai RM10,000 sumbangan Astro, penginapan di Royal Chulan Hotel & Resort beserta piala Gegar Vaganza.

Duo Billy Zulkarnain membawakan lagu Curiga duet bersama Idayu serta lagu Bunga di segmen battle.

Seperti kebiasaan, Datuk Ramli MS dan Datuk Khatijah Ibrahim berada di kerusi juri tetap manakala Datuk DJ Dave dan Joe Flizzow menyertai mereka berdua sebagai juri jemputan.

Dihoskan oleh Nabil Ahmad dan Jihan Muse, GV 5 bersiaran secara langsung dari Auditorium MBSA Shah Alam. (rtky/h)


Sekitar Majlis Pertunangan Fasha Sandha, Aidil Aziz

Selepas berteka teki dengan para peminat dan media, Fasha Sandha akhirnya sah melangsungkan majlis pertunangan dengan jejaka pilihan yang juga seorang pelakon, Aidil Aziz hari ini.

Beberapa keping gambar dan video telah dikongsikan oleh mereka yang terlibat ketika majlis pertunangan berlangsung mengesahkan perkara ini.

Tahniah buat Fasha Sandha dan Aidil Aziz sekeluarga atas majlis pertunangan ini, nanti jika sampai masa majlis nikah boleh beritahu awal kepada peminat.


Tahniah Fasha Sandha, Aidil Aziz?

Tidak pasti khabar angin ini benar atau tidak, namun dengarnya Fasha Sandha dan Aidil Aziz akan mengikat tali pertunangan hari ini. Menurut Harian Metro di ruangan Cik Pang, majlis itu dibuat secara tertutup di kediaman Fasha.

“Tahniah Cik Pang ucapkan kepada pelakon jelita Fasha Sandha dan pelakon kacak Aidil Aziz yang khabarnya mengikat tali pertunangan hari ini. Menurut teman, majlis pertunangan itu dilakukan secara kecil-kecilan dan hanya dihadiri kaum keluarga serta rakan terdekat pasangan itu di kediaman Fasha”

“Disebabkan ini kali pertama Fasha merasai nikmat majlis bertunang dan bergelar tunangan orang, keluarganya bertungkus-lumus melakukan persiapan sejak beberapa minggu lalu,” katanya menerusi ruangan Cik Pang.

Selain itu, menurut Cik Pang, khabarnya pasangan terbabit enggan mengikat tali pertunangan terlalu lama dan bakal melangsungkan hari pernikahan sekitar penghujung Februari atau Mac tahun depan.

Majlis pertunangan ini juga dimaklumkan diuruskan oleh keluarga Fasha sendiri kerana kekangan komitmen pelakon itu untuk menguruskannya. Benar atau tidak, harapnya Fasha sudi tampil memberi kenyataan! (rtky/w)


"Mungkin Saya Tidak Sekaya Dia, Tapi Saya Tidak Kecewa"

Pernah dikaitkan dengan Ruhainies suatu ketika dulu, Azrel Ismail akur tiada jodoh diantara mereka. Jelas Azrel, beliau terkilan namun tidak kecewa kerana mungkin dirinya tidak berharta seperti bakal suami Ruhainies.

“Mungkin saya tidak kaya seperti bakal suaminya dan saya tidak kecewa, cuma sedikit terkilan apabila hubungan kami berakhir. Saya juga ada menghantar ucapan tahniah di Instagram miliknya, baru-baru ini”

“Saya memang selesa ketika berkawan rapat dengannya sejak kami berlakon bersama, namun, saya melihat ada yang tidak kena dalam hubungan kami dan terpaksa akur kami tiada jodoh. Kami juga masih berhubung sebagai kawan di Instagram,” jelasnya.

Tambah Azrel, beliau mengetahui berita Ruhainies dilamar kekasih juga menerusi berita dilaporkan media. Tetapi sebagai rakan, Azrel mendoakan yang terbaik buat Ruhainies dan pasangannya yang bakal bernikah.

Terdahulu Ruhainies memuat naik sebuah video menunjukkan dirinya dilamar dengan sebentuk cincin oleh kekasih Mr E yang juga seorang ahli perniagaan di Itali baru-baru ini. Semoga Azrel kuat menempuhi dugaan ini. (rtky/w)


Izara Aishah Luah Rasa Kecewa Diberikan Baju Merepek

Menerusi kemaskini terbaru di Twitter, pelakon Izara Aishah meluahkan rasa tidak puas hati dengan sebuah syarikat produksi di mana beliau bekerja ketika ini kerana memberikan pakaian atau wardrobe yang merepek.

Menurut Izara Aishah, watak yang dibawakan dalam projek syarikat produksi itu seakan akan berubah setiap hari selepas menerima baju yang tidak masuk akal gayanya pada pandangan pelakon itu.

Salah satu kombinasi pakaian yang lucu adalah bila Izara Aishah diminta untuk mengenakan baju tidur bersama topi dan kasut keselamatan.

Izara Aishah turut menafikan apa yang beliau buat ketika ini adalah untuk melariskan drama atau filem yang dibintangi beliau tetapi apa yang terjadi memang betul betul menimbulkan rasa kecewa.

“Ini bukan strategi pemasaran, saya tidak murah seperti itu. Ini perkara benar dan ada lagi orang buat kerja macam ni, asal boleh. Bila marah kata kita ni artis yang cerewet dan susah nak bekerjasama,” tulisnya lagi. (rtky/m)

Merepek repek style character saya dalam cerita ni . Baju tak kena tempat. Dah tak kuasa nak layan . Bila tegur kata diva . ?? I don’t know what character I’m carrying now . Dah lost. pic.twitter.com/CqF8EVCnFv


"Tak Sabar Saya Mahu Bertemu Dia"

Wah! berita baik kepada peminat Fattzura kerana Fazura khabarnya bakal berduet dengan salah seorang ahli kumpulan pop antarabangsa terkenal, Shane Westlife. Lagu duet tersebut akan dimuatkan dalam album kedua Fazura nanti.

BACA: “Kami Bukan ‘Kilang’ Hasilkan Anak, Apabila Masanya Tiba Ia Akan Berlaku”

Difahamkan perbincangan mengenai duet diantara Fazura dan Shane sudah lama dibincangkan namun kekangan masa mereka terpaksa menunda. Kongsi Fazura lagi, beliau akan bertemu Shane pada Konsert Elmina Lakeside, 19 Januari.

“Pihak syarikat rakaman Universal ada bertanya sekiranya berminat untuk kolaborasi dengan Shane. Sudah tentu saya mahu kerana peminat Westlife sejak dulu selain dia penyanyi antarabangsa terkenal”

“Tak sabar untuk bertemu Shane. Paling penting perlu ada keserasian antara kami untuk menjayakan kolaborasi itu. Kalau semuanya dipermudahkan, lagu itu akan dimuat dalam album kedua yang akan dilancarkan tahun depan,” jelasnya.

Selain itu, Fazura juga memberitahu suaminya, Fattah Amin juga akan turut serta dalam konsert yang akan diadakan Januari nanti. Seronoklah peminat Fattzura layan suara merdu selebriti kesayangan mereka nanti! (rtky/w)


"Suka Hatilah, Ibu Saya Sendiri Pun Tak Bising"

Digelar bintang porno kerana penampilannya yang seksi, Zizi Kirana tidak mahu ambil pusing dengan kecaman dan label yang diberikan kepadanya. Jelasnya beliau selesa berpakaian seperti itu, ibunya juga tidak pernah menentang.

“Apabila mereka melihat dari sudut negatif, memang negatiflah jadinya. Suka hatilah mereka dengan tafsiran imaginasi sendiri melihat. Saya tidak peduli dan tidak pasti apa sebenarnya yang mereka cuba buktikan dengan melabel saya”

Malah kata Zizi, beliau juga tidak pernah terfikir mahu menutup ruangan komen walaupun mendapat pelbagai kecaman kerana menganggap ‘haters’ ini seperti virus yang akan tetap merebak walau dihalang.

“Ibu saya sendiri tidak bising pun dengan cara penampilan saya ini. Tidak terfikir langsung sampai nak tutup ruangan komen walaupun saya banyak mendapat komen negatif. Biarlah mereka sesuka hati meninggalkan apa saja komen”

“Kalau saya tutup pun, mesti ada yang akan tetap cari jalan untuk komen mengenai saya di tempat lain pula. Ibaratnya seperti viruslah, komen-komen sebegitu memang akan merebak ke mana-mana,” katanya. (rtky/w)


5 Perkara Yang Perlu Ada Untuk Mengadakan Birthday Party

Sebut sahaja soal sambuatan hari lahir, insan yang paling gembira adalah kanak-kanak. Yalah mana tidaknya masa inilah untuk mereka menjemput kesemua rakan-rakan mereka untuk meraikan majlis tersebut.

Namun ada segelintir ibu bapa yang buntu untuk menyediakan keperluan bagi sambutan birthday party. Biasanya perkara ini terjadi kepada ibu bapa yang pertama kali mahu mengadakan sambutan hari lahir anak mereka.

Jadi kali ini kami sedia 5 keperluan yang seharusnya ada ketika birthday party berlangsung.

Tema memainkan peranan penting dalam sesuatu majlis kerana ianya akan menyerikan lagi sambutan hari lahir yang bakal diadakan.

Biasanya tema yang dihasilkan mengikut minat anak anda terhadap sesuatu perkara. Ini akan memberikan anak ada kegembiraan yang berpanjangan semasa majlis berlangsung.

Nak lagi meriah, anda sekeluarga serta tetamu mengaya kostum mengikut tema yang telah ditentukan. Barulah nanti dalam gambar nampak kemas dan terpancar tema yang dipilih.

Sebut sahaja bab jemputan, ini perkara penting yang perlu diambil kira oleh ibu bapa sebelum mengadakan sambutan hari lahir anak anda.

Jemputan haruslah didahulukan dengan rakan-rakan anak anda kerana majlis tersebut akan lebih meriah apabila dikelilingi oleh sahabat handal disamping dihadiri oleh keluarga terdekat.

Lokasi birthday party juga memainkan dalam sesuatu majlis dan kebiasaannya mengikut tema yang ditetapkan.

Namun jika tetamu anda dipenuhi oleh kanak-kanak, elakkan untuk mengadakan birthday party di tepi laut ataupun kolam untuk menggelakkan perkara yang tak diingini berlaku.

Selain mengadakan majlis di rumah, lokasi seperti KFC mahupun McDonald’s yang menyediakan khidmat birthday party juga memudahkan anda untuk mengadakan majlis kerana ianya telah pun tersedia.

Sekiranya bajet anda mencukupi tidak salah untuk anda memberi goodies bag kepada tetamu yang datang tanda terima kasih kerana memeriahkan majlis anda dan sebagai tanda pertukaran hadiah yang diberi kepada anak anda.

Pemberian goodies bag ini juga akan membuatkan kanak-kanak yang datang bersama gembira dan pastinya selepas ini mereka tidak akan melepaskan peluang untuk hadir ke majlis anda lagi.

Telah menjadi kebiasaan dalam bithday party untuk mempunyai kek yang menjadi kesukaan anak anda.

Namun ada sesetengah ibu bapa menjadikan kek dan makan ringan lain sebagai menu utama sehingga terlupa minuman yang perlu disediakan.

Biasanya tuan rumah akan menghidangkan minuman yang sering kita lihat di majlis-majlis lain.

Apa kata kali ini, anda cipta kelainan ketika menyambut birthday party dengan menghidangkan minuman yang kaya dengan jus sebenar seperti Tropicana Twister.

Bila anda hidang sahaja minuman Tropicana Twister terutamanya Orange Juicy Burst ini pastinya ramai tetamu anda yang tidak akan berganjak selagi majlis belum tamat.

Yalah mana tidaknya rasa minuman Tropicana Twister ini akan memberikan anda *3 kali lebih jus buah pulpa.

Setiap botol Tropicana Twister dipenuhi dengan rasa yang memukau, isi jus sebenar dan vitamin yang terkandung dalam botol minuman itu pastinya dinikmati dengan menyelerakan oleh tetamu anda.

Menarik lagi, Tropicana Twister yang yang hadir dengan berwajah baru kini bersaiz kecil dan sangat sesuai untuk tetamu anda yang kebanyakkan terdiri daripada kenalan anak-anak anda.

Meskipun hadir dalam saiz 1.5L dan 355ml, namun kenikmatan rasa jus sebenar yang terdapat dalam botol tersebut pasti buatkan tekak tetamu anda sentiasa segar.

Jadi kepada ibu bapa yang inginkan kelainan dalam majlis sambutan hari lahir anak anda jangan lupa gunakan tips kelima ini!

Semoga majlis sambutan hari lahir anda akan lebih meriah dengan Tropicana Twister.


“Janji Tiada Lagi Tarian Seksi, Mahu Lagu Masuk AJL”

Beberapa hari lalu, usahawan kosmetik Datuk Aliff Syukri sekali lagi menjadi kecaman netizen apabila beliau memuat naik video TikTok menari bersama beberapa orang model ketika isterinya sedang menunaikan ibadah Umrah.

Seperti biasa, Aliff Syukri membuat permohonan maaf diatas tindakannya itu. Aliff  juga turut berkongsikan perbualannya bersama isteri, Datin Shahida mengenai single terbarunya berjudul Biar Apa Orang Kata, dimana beliau berjanji tidak akan lagi menghasilkan muzik video dengan tarian seksi yang boleh mencetuskan kontroversi.

Aliff turut memberitahu muzik video lagu terbarunya itu turut menampilkan selebriti popular lain serta mengharapkan lagunya itu layak ke Anugerah Juara Lagu (AJL).

Diruangan komen, rata-rata netizen sudah rasa menyampah dengan sikap Aliff Syukri yang sudah berkali-kali meminta maaf tetapi tetap melakukan kesilapan. Ada juga beranggapan jika sekali buat silap masih boleh diterima, tetapi jika sudah berkali-kali ia hanya sekadar strategi pemasaran.

Dalam pada itu, ada juga segelintir netizen memuji isterinya yang sangat bersabar dengan sikap suaminya itu yang tetap memberikan teguran secara lembut. Apa pun, diharap selepas ini Aliff akan lebih berhati-hati sebelum memuat naik sesuatu di media sosial.


SKMM Beri Amaran, Astro Mohon Maaf

Gara-gara kontroversi warna kulit yang tercetus dalam program Gegar Vaganza tempoh hari, pihak Suruhanjaya Komunikasi dan Multimedia Malaysia (SKMM) memberi amaran kepada pihak penyiaran Astro.

Memandang serius tentang perkara ini, pihak SKMM telah menjalankan siasatan selepas mendapat aduan orang ramai. Setelah pertemuan empat mata, pihak Astro akan tampil memohon maaf dalam siaran akan datang.

“Pihak Astro menghadiri perjumpaan dengan SKMM pada 7 November lepas bagi memberi penjelasan butiran insiden serta tindakan pencegahan dan pembetulan yang diambil. Permohonan maaf daripada pihak penaja dan Astro telah dikeluarkan semasa siaran program pada 11 November”

Menerusi kenyataan media itu juga, permohonan maaf dari pihak penaja iaitu Datuk Aliff Syukri tidak diperlukan selepas permohonan maaf yang disiarkan secara langsung dalam program terbabit minggu lalu.

Dalam masa yang sama, pihak penyiaran Astro juga berjanji akan merakamkan terlebih dahulu sebarang segmen melibatkan pihak penaja utama agar tidak mengulangi perkara yang sama lagi. (rtky/w)


“Saya Dan Emma Sekadar Kawan, Kini Sedang Single”

Walaupun pernah menyuarakan hasrat untuk mengahwini Emma Maembong, status terkini Kamal Adli mengesahkan yang pasangan ini sudah tidak lagi bercinta dan kini hanya bergelar kawan sahaja.

Dalam kenyataan kepada media baru baru ini, Kamal Adli mengatakan yang beliau kini mahu lebih fokus kepada kerjaya dan mengumpul harta untuk masa hadapan selain mengambil masa untuk memperbetulkan diri.

“Saya dengan Emma memang hanya berkawan sahaja. Mungkin kedua-dua kami selesa dengan perkara ini. Setakat ini, saya memang tiada siapa-siapa dan masing-masing memberikan fokus terhadap kerja”

“Buat masa ini, saya rasa mahu kekalkan momentum untuk fokus dalam karier. Saya nak buat apa yang saya tak buat semenjak awal penglibatan dalam bidang seni,” ujarnya.

Pelakon yang bakal muncul dalam telefilem Hingga Jumpa Lagi ini juga mengakui ada kesilapan yang diperbetulkan dalam hubungan yang terjalin sebelum ini.

“Saya harus menyemak balik apa kekurangan saya menerusi perhubungan yang terjalin sebelum ini. Sekrang biar saya ada masa untuk diri sendiri dan masa untuk karier,” katanya lagi. (rtky/m)


“Kami Bukan ‘Kilang’ Hasilkan Anak, Apabila Masanya Tiba Ia Akan Berlaku”

Hampir setahun mendirikan rumah tangga pasti ramai peminat menantikan Fattzura junior. Baru-baru ini menerusi Instagram, pelakon Fattah Amin ada memberitahu isterinya, Nur Fazura kurang sihat. Perkongsian tersebut mendapat perhatian ramai dan rata-rata peminat membuat spekulasi mungkin Fazura kini sudah hamil.

Bagaimanapun, Fazura menjelaskan baru-baru ini beliau ada menerima rawatan di sebuah hospital kerana kesan alergi terhadap makanan dan bukan kerana beliau hamil.

Dalam masa sama, walaupun sibuk dengan kerjaya seni masing-masing, Fazura mengakui dia dan Fattah mempunyai perancangan untuk menimang cahaya mata dan kini sedang berusaha, namun menyerahkan semuanya kepada rezeki Tuhan.

“Apa yang saya ingin katakan pada peminat, kami buka ‘kilang’ untuk menghasilkan anak dan apabila masanya tiba, Tuhan merestui, ia akan berlaku. Buat masa ini, sedang bersenam dan mencuba,” katanya kepada Astro Gempak.

Apa pun, ramai peminat yang tidak sabar menunggu dan mendoakan agar pasangan sensasi itu segera dikurniakan cahaya mata.


Bekas Mak Nyah Akui Terkesan Dengan Lagu Tomok

Baru-baru ini, tindakan penyanyi Tomok menggayakan pakaian perempuan dalam muzik video terbarunya menerima pelbagai kecaman dan para agamawan turut menyifatkan perbuatan itu tetap salah walaupun niat untuk berdakwah.

Bagaimanapun, Tomok meluahkan rasa syukur apabila muzik videonya itu memberi impak posifif kepada segelintir peminatnya. Menerusi Instagram, Tomok berkongsikan komen yang diterima dari seorang peminat yang mengakui terkesan dengan jalan penceritaan muzik video single terbarunya berjudul Bekas Kekasih.

Individu tersebut memberitahu jalan cerita lagu tersebut hampir sama dengan kisah silamnya yang pernah menjadi seorang maknyah tiga tahun lalu dan mengakui menyesal diatas tindakannya yang memilih jalan songsang.

Menerusi ruangan komen, rata-rata netizen memuji muzik video tersebut yang sarat dengan mesej dan berjaya menyampaikan dakwah secara halus. Tidak kurang juga, ramai yang mendoakan agar golongan tersebut akan berubah dan bertaubat.


“Simpan Gambar Bekas Suami Untuk Kenangan Anak-Anak”

Baru-baru ini, Instagram pelakon Rita Rudaini menjadi perhatian ramai apabila beliau memuat naik gambar lama anak-anaknya bersama bapa mereka, Aidil Zafuan. Bagaimanapun, Rita memberitahu tujuannya memuat naik gambar lama itu adalah untuk memberitahu bahawa tiada masalah antaranya dengan bekas suami.

Turut menyatakan gambar anak-anak bersama bekas suaminya itu mempunyai nilai sentimental, Rita menjelaskan foto-foto lama bersama Aidil disimpan untuk kenangan anak-anak dan bukannya kerana dia masih tidak boleh melupakan kisah lama seperti yang didakwa netizen.

BACA: “Ambil Laki Orang Hidup Tak Tenang, Takut Laki Kena Ambil”

“Tujuan saya muat naik gambar anak-anak dengan bekas suami walaupun tiada gambar baharu kerana hendak memberitahu, tiada masalah antara saya dengan bekas suami. Jika Aidil hendak melawat anak-anak, saya lagi suka.

“Saya masih menyimpan gambar-gambar anak bersama ayah mereka ketika kami bercuti atau apa sahaja aktiviti dalam satu fail khas. Ini kerana ia kenangan anak-anak bersama ayah mereka ketika kami bahagia.

“Biarpun kisah saya dan suami sudah habis, tidak bermakna kenangan anak-anak bersama ayah mereka hilang juga, itulah nilai sentimental yang saya maksudkan,” katanya kepada Kosmo.

Dalam pada itu, Rita memberitahu kali terakhir Aidil berjumpa dengan anak-anak mereka adalah sebelum bekas suaminya itu berkahwin lain pada tahun 2014 dan sejak itu mereka tidak pernah berjumpa lagi.


"Pengajaran Buat Saya"

Tersentak mendengar keputusan mahkamah, Muhammad Izwan Shah meluahkan rasa bersyukur tidak dipenjarakan namun baginya hidup selama 100 tahun sekalipun mustahil untuk membayar RM100,000.

“Saya yang bernama Muhammad Izwan Shah ingin memohon maaf kepada pihak Skop Production terutamanya kepada Datuk Yusof Haslam dan anak beliau Syamsul Yusof kerana saya telah menyusahkan Datuk dalam beberapa bulan ini”

“Saya sekali lagi dengan rasa rendah diri menyatakan saya amat menyesal dengan kesalahan yang telah saya lakukan. Tindakan makhamah mengeluarkan perintah supaya membayar RM100,000 betul-betul membuatkan saya tersentak”

“Biarpun sepanjang hayat saya bekerja keras semata-mata untuk membayar gantirugi kepada pihak Skop, nilai RM100,000 tu teramatlah besar bagi orang biasa macam saya, mustahil untuk saya mendapatkan jumlah tersebut walau saya dapat hidup 100 tahun sekalipun”

“Tapi saya sangat-sangat bersyukur,kerana tidak dikenakan hukuman penjara. Sekurang-kurangnya saya masih berkesempatan untuk menjaga kedua dua ibu bapa saya yang kian meningkat usia,” jelasnya kepada Astro Awani.

Terdahulu mahkamah Majistret Taiping Asmadi Hussin mengarahkan Muhammad Izwan Shah untuk membayar RM100,000 kepada Skop Productions pada Selasa bagi kesalahan menyebarkan filem Munafik 2 secara haram di media sosial. (rtky/w)


"Kami Memiliki Al-Quran Yang Sama"

Lama sudah tidak kedengaran Johan As’ari dikaitkan dengan mana-mana wanita, rupanya hatinya sedang berbunga sekarang dengan seorang pengusaha ladang ternak lembu, Dr Nazejulaiti Mahmud.

BACA: Johan As’ari Puji Isteri Bekas PM Banyak Jasa Pada Negara

Kongsi Nazejulaiti yang juga doktor falsafah dalam bidang ekonomi, di awal perkenalan Johan telah menghadiahkan senaskah al-Quran yang sama dengannya. Manakala sebelum tidur atau di pagi hari Johan akan membuat huraian selepas beliau membacanya.

“Perkenalan kami baru enam bulan. Sepanjang tempoh itu diakui saya selesa berkawan dengannya. Dari awal pertemuan, dia hadiahkan saya al-Quran. Dari situ saja saya sudah berasakan ada sesuatu yang istimewa mengenai dirinya”

“Kami memiliki al-Quran sama yang lengkap dengan maksud dan terjemahan. Jadi, sebelum tidur atau pada waktu pagi dia suruh saya buka muka surat dan cari ayat tertentu. Kemudian, dia minta saya baca maksud ayat berkenaan sebelum dia buat huraian,” katanya.

Selain itu, Johan juga memberitahu kedua belah keluarga merestui hubungan mereka berdua. Manis sungguh perkenalan pasangan ini, semoga ada pengakhiran baik buat mereka berdua ini. (rtky/w)


Tiada Unsur Cemar Nama Islam, LPF Luluskan Polis Evo 2

Baru baru ini, ada gerakan dari sesetengah pihak yang memohon Lembaga Penapisan Filem (LPF) untuk menilai semula filem terbaru Polis Evo 2 yang dikatakan seakan mahu mencemar nama Islam.

Dalam trailer yang dipertontonkan kepada umum, Polis Evo 2 menunjukkan yang gandingan Zizan Razak dan Shaheizy Sam berhadapan dengan ekstrimis Islam dan plot ini dikatakan mahu menggambar Islam sebagai agama pengganas.

Naib Presiden dan Ketua Bahagian Melayu & Nusantara Kumpulan Kandungan Astro, Datuk Khairul Anwar Salleh berkata Polis Evo 2 telah mendapat kelulusan untuk ditayangkan dan pihaknya sudah bertemu dua mufti untuk mendapatkan nasihat.?

“Filem ini menyampaikan kesan buruk sekiranya kegiatan ajaran sesat tidak dibanteras. Ada isu kemanusiaan dan agama yang kita angkat supaya menjadi teladan semua”

“Pihak kami sudah bertemu Mufti Wilayah Persekutuan dan Mufti Perlis untuk mendapatkan nasihat. Semua karakter yang dipaparkan adalah rekaan semata”?

“Bagi saya, kita harus tonton filem ini dahulu sebelum membuat keputusan. Trailer tidak menggambarkan keseluruhan filem. Saya yakin masyarakat akan menyokong filem ini,” katanya.

LPF dalam kenyataan berasingan turut memaklumkan yang Polis Evo 2 telah mendapat status Lulus Bersih (LB) dengan klasifikasi P13 untuk tayangan pawagam seluruh Malaysia. (rtky/m)


“Bini Pergi Umrah, Suami Sibuk TikTok Dengan Perempuan Lain”

Baru-baru ini, isteri usahawan kosmetik Datuk Aliff Syukri iaitu Datin Shahida berangkat ke Mekah untuk menunaikan umrah. Menerusi Instagram, Datin Shahida turut berpesan kepada suaminya untuk menjaga anak-anak dan jangan terlalu asyik dengan aplikasi Tik Tok.

Bagaimanapun, kurang 24 jam isterinya ke Mekah, Aliff Syukri nampaknya tidak mengendahkan pesanan isterinya apabila beliau memuat naik video TikTok di Instagram menunjukkan beliau sedang menari bersama beberapa orang model.

Nantikan lagu terbaru saya bertajuk #biarapaorgkata jadi kita buat Tik Tok dulu ni bukan lagu baru saya okey ini tik tok sahaja.. Sementara nak tunggu shoot muzik vedio paling hebat sbb kami import model dari oeversea #biarapaorgkata Nantikan yaa .. jgn lupa folow tiktok sy id nama syukri no id 2177445833

A post shared by  Ohabangkosmetik (@aliffsyukriterlajaklaris) on Nov 14, 2018 at 12:03am PST

Seperti sudah dijangka, tindakan Aliff Syukri itu mengundang kecaman dan menimbulkan rasa kurang senang di kalangan netizen yang mengatakan beliau tidak menghormati isterinya yang kini sedang menunaikan umrah di Tanah Suci.

Kata netizen lagi, Aliff Syukri dilihat seperti sengaja memuat naik video tersebut untuk meraih perhatian. Tidak kurang juga rata-rata netizen meluahkan rasa kecewa dengan sikap Aliff Syukri yang sudah berkali-kali meminta maaf tetapi tetap mengulangi kesilapan.

Walaupun ramai yang mengecam, namun ada segelintir netizen masih mengharapkan agar suatu hari nanti Aliff Syukri akan berubah. Apa pun diharap selepas ini Aliff akan lebih berhati-hati dan berfikir terlebih dahulu sebelum memuat naik sesuatu di media sosial.


8 Fungsi Honor 8X Yang Memenuhi Keperluan Fotografi Anda

Bagi yang gemar swafoto mahupun yang sering muat naik gambar OOTD, pastinya tercari-cari telefon pintar yang menepati syarat untuk menjadikan gambar lagi wow dan menarik bukan?

Rata-ratanya beranggapan telefon pintar seperti iPhone menghasilkan gambar yang super duper awesome apabila mempunyai kecanggihan yang tidak dapat dinafikan lagi.

Namun anda sebenarnya salah. Honor 8x juga mempunyai kecanggihan yang tinggi untuk menjadikan gambar anda seolah-olah ditangkap oleh juru foto yang hebat.

Bukan itu sahaja, anda juga tidak perlu habiskan ribuan ringgit kerana harga telefon pintar Honor 8x ini hanya RM949 sahaja. Ini fungsi Honor 8x yang akan buat anda terpegun.

Telefon pintar Honor 8x dilengkapi dengan dwi kamera bahagian belakang dengan sensor 20MP dan 2MP disokong dengan teknologi AI yang mana ia dapat membuat pengecaman sehingga 22 objek yang berlainan dalam satu gambar yang sama serta memfokuskan sesuatu objek dengan lebih tepat dan on point.

Bagi kamera swafoto pula dilengkapi dengan kamera tunggal 16MP dengan bukaan aperture f/2.0 juga hadir dengan sokongan AI dan Backlight Portrait Selfie. Kamera swafoto yang jelas ini membolehkan gambar anda akan lebih cantik.

Jika sebelum ini, anda menggunakan teknologi Ai di laptop, namun kini dengan Honor 8x anda tidak perlu susah-susah lagi cari laptop untuk edit gambar menggunakan Ai.

Kamera telefon pintar Honor 8x ini juga disokong dengan teknologi Ai yang mampu mengesan 500 senario penggambaran didalam 22 kategori dan akan menawarkan tetapan kamera terbaik untuk memastikan gambar yang anda ambil adalah berkualliti tinggi.

Bukan itu sahaja, dengan menggunakan teknologi Ai ini juga gambar anda akan lebih fokus seolah-olah menimbulkan effect ‘hidup’ dalam gambar anda.

Anda tidak akan dapat dipasaran harga telefon pintar yang hanya RM949 namun mempunyai kecanggihan peranti kamera yang canggih seperti telefon mahal yang lain.

Peranti kamera pada Honor 8x ini dilengkapi lagi dengan ciri premium yang menarik dan membolehkan gambar mahupun video anda akan lagi cantik hanya dengan menggunakan telefon sahaja.

Teknik seperti Super Slow-Motion dan Super Night Shot akan membantu gambar mahupun video anda akan kelihatan seolah seorang yang profesional kerana gambar yang ditangkap pada waktu malam akan lebih jelas.

Bila sudah dilengkapi dengan ciri kamera yang awesome pastinya kaki kamera juga mementingkan telefon pintar yang mempunyai storan yang besar untuk menyimpan kesemua gambar OOTD anda bukan.

Jangan risau dengan Honor 8x anda sudah boleh tarik nafas lega kerana bukan sahaja dilengkapi dengan kecanggihan kamera namun Honor 8x juga mempunyai storan memori sehingga 4GB RAM dengan ruangan simpanan sebesar 128GB.

Honor 8x mempunyai 3 slot di mana 2 slot untuk sim card dan 1 slot untuk mikro SD yang menyokong sehingga 400GB.

Sebagai seorang yang gemar mengambil foto OOTD mahupun yang gemar mencipta video, Honor 8x amat sesuai untuk anda kerana paparan skrin penuh IPS LCD yang ada pada telefon pintar ini memudahkan lagi kerja anda.

Paparan skrin akan lebih jelas dengan IPS LCD sebesar 6.5 inci dengan dilengkapi Full HD+ pada nisbah 19:5:9 dan bingkai bawah pula hanya selebar 4.25mm sahaja. Menarik lagi nisbah skrin berbanding keseluruhan bahagian telefon pintar ini adalah sebanyak 91%.

Bukan itu sahaja, rekaan Honor 8x yang menarik ini dilengkap tekstur Aurora Glass pada bahagian belakang yang akan memberi kesan kilauan pada anda.

Jika sering menggunakan kamera untuk tangkap gambar OOTD anda dan pastinya bukan hanya sekali shot gambar dah awesome. Rata-ratanya akan tangkap lebih pada sekali bukan?

Setiap gambar yang diambil akan membuatkan bateri anda akan cepat habis tambah-tambah lagi bila anda banyak buka aplikasi.

Tapi dengan Honor 8x anda tidak perlu risau kerana ketahanan beterinya sebanyak 3750mAh disamping mempunyai penjimatan bateri yang tersendiri.

Honor 8x menjadi telefon pintar pertama Honor yang hadir dengan pemprose Kirin 710 yang membawakan beberapa ciri AI pada harga yang lebih yang berpatutan.

Kirin 710 adalah pemproses yang menggantikan Kirin 695 yang mana prestasi GPU adalah 130% lebih baik manakala prestasi satu teras meningkat sebanyak 75%.

Prestasi Honor 8x adalah sangat mencukupi tanpa sebarang lembapan atau lag ketika pengunaan peranti manakala prestasi gaming Honor 8x juga berada pada tahap yang baik.

Selain itu, Honor 8x juga hadir dengan EMUI 8.2 yang menawarkan pretasi UI yang memuaskan dan mudah pengunaanya.

Bila anda seorang pencipta telefon pintar pastinya anda amat mementingkan warna telefon pintar untuk anda tampil elegan dan lebih bergaya.

Dengan Honor 8x ini anda boleh memilih 3 warna yang bakal buat anda jatuh cinta sekaligus menampilkan diri anda seorang yang bergaya.

Lagi satu! Anda jangan lupa untuk ikuti pameran bergerak Honor untuk rebut peluang membeli telefon pintar Honor 8x. Siap dapat beg eksklusif Honor dan tuala sukan lagi tau.

Menarik lagi, kepada 50 yang terawal membeli Honor 8x semasa pameran tersebut anda layak untuk bawa pulang Honor Band 3, beg eksklusif Honor dan tuala sukan.

Kepada peminat Zizan  anda boleh temui Zizan hujung minggu ini (17 Nov) dekat DirectD Digital Mall, Kajang pada jam 1.30 sehingga 4 petang.

Terjah Lazada, Shopee, 11 Street dan Hihonor untuk anda dapatkan Honor 8X merah. Maklumat lanjut layari laman Honor.


Pelakon, Pelawak Zaibo Meninggal Dunia

Pelakon dan pelawak veteran, Zaibo menghembuskan nafas terakhir kira-kira pukul 1.30 petang hari ini (Rabu) selepas bertarung melawan kanser esofagos selama enam bulan.

Berita itu disampaikan sendiri kepada media oleh isterinya, isterinya Siti Hawa Sawal.

“Abang Zaibo dah tiada… minta doakan dia ya,” katanya ringkas sambil menahan sebak di dada tanpa mampu bercakap panjang.

Siti Hawa berkata jenazah akan dikebumikan pada hari ini di tanah perkuburan Islam di Rengit, Batu Pahat, Johor.


“Bila Period Memang Perut Naik Sikit, Itu Normal”

Nama usahawan kosmetik Nur Sajat tidak perlu diperkenalkan lagi. Boleh dikatakan populariti Sajat mengalahkan selebriti. Apa saja yang dilakukannya pasti akan menjadi buah mulut orang ramai termasuklah cara pemakaiannya.

Umum mengetahui, sehingga ke hari ini masih ramai yang mempersoalkan status jantina Nur Sajat.  Bagaimanapun, gambar yang dimuat naik oleh Sajat baru-baru ini menjadi perhatian netizen yang mengatakan perutnya kelihatan sedikit buncit.

Rata-rata netizen bertanyakan di ruangan komen mengapa perut Sajat buncit dan ada yang mengatakan mungkin Sajat terlupa untuk memakai bengkung. Disebabkan ramai yang bertanya, Sajat membalas komen dengan menyatakan perut buncit adalah perkara normal bila datang bulan.

Seperti sudah dijangka, jawapan Sajat itu menimbulkan pelbagai reaksi daripada netizen yang seperti tidak berpuas hati dan mahu mengetahui lebih lanjut.  Tidak kurang juga, ada netizen tertanya-tanya adakah benar Sajat datang bulan.

Apa pun, hanya Tuhan sahaja yang tahu kebenarannya. Kalau datang bulan, mungkin betullah agaknya Sajat ini memang seorang wanita.  Lebih baik jika kita bersangka baik dan doakan yang baik-baik untuk Sajat.


“Cukuplah, Dia Sudah Pun Berkeluarga”

Sejak menyertai program realiti Gegar Vaganza 5, nama penyanyi Zamani kembali menjadi sebutan ramai. Malah, video temu bualnya berkongsikan kisah silam percintaan dengan seorang penyanyi popular turut disebarkan kembali.

Bagaimanapun, Zamani meminta agar semua pihak tidak lagi menularkan video tersebut serta tidak mahu kisah itu terus berpanjangan. Ujar Zamani lagi, perasaan individu terbabit perlu dijaga dan dihormati memandangkan beliau sudah pun berkeluarga.

BACA: Zamani Akur Ramai Pertikai, Tak Puas Hati Mara Ke Final GV5

“Cukuplah cerita seperti ini… Kita kena hormat dan jaga perasaan individu terbabit. Ini kerana dia sudah pun berkeluarga. Saya sudah lama melupakan perkara itu dan sudah menjalani kehidupan baharu.

“Mungkin orang yang tularkan video itu berniat membantu saya dari segi promosi memandangkan saya menyertai program realiti. Namun, saya tak perlukan publisiti begitu… Selepas ini, saya harap hentikanlah penularan video itu,” katanya kepada BH Online.

Baru-baru ini, tular di media sosial rakaman video program bual bicara yang disiarkan di sebuah stesen televisyen tahun lalu memaparkan Zamani yang mengimbau kembali kisah cintanya yang tidak kesampaian.


Suami Orang Selalu Mimpikan Uqasha Senrose, Minta Berkenalan

Dengan wajah cantik bak bidadari siapa yang tidak tergoda melihat kecantikan Uqasha Senrose. Terbaru, Uqasha mendedahkan seorang lelaki, juga merupakan suami orang mengirim pesanan mesej untuk berkenalan.

Apa yang mengerikan, lelaki itu menceritakan Uqasha sering hadir dalam mimpinya dan beliau sering memikirkannya. Mengikut naluri hatinya, lelaki itu bertindak berterus terang untuk berkenalan tanpa niat ingin berkahwin lagi.

Selain itu, lelaki itu juga megakui sudah berkahwin dan mempunyai seorang anak. Malah lelaki itu memberitahu ada sedikit rasa sayang kepada Uqasha namun tidak memaksa Uqasha andai beliau tidak berminat kepadanya.

Bagaimanapun Uqasha yang menerima kiriman mesej itu Selasa lalu terkejut dengan pengakuan jejaka itu juga takut kerana keberanian yang ditunjukkan. Namun Uqasha tidak mendedahkan identiti terbabit. (rtky/w)


Sebar Munafik 2 Di Laman Sosial, Kena Saman RM100,000

Keghairahan kita menantikan filem baru ditayangkan lagi-lagi filem tempatan adalah satu perkara yang sangat positif. Ia menjadi tidak positif apabila ada pihak yang bertindak memuatnaik secara haram filem berkenaan ke laman sosial. Tidak berdiam diri, Skop Production berjaya membawa perkara tersebut ke muka pengadilan.

“Saya berharap lebih ramai individu yang melakukan jenayah ini dibawa ke muka pengadilan. Kami mengambil tindakan ini bukan hanya untuk syarikat produksi sendiri, tetapi mewakili industri perfileman tanah air”

“Ramai yang tidak tahu tindakan memuat naik filem tanpa keizinan adalah kesalahan jenayah dan pihak kami bertindak juga hanya mengikut saluran undang-undang,” kata Syamsul Yusof kepada Harian Metro. Malah menerusi perkongsian statusnya di laman sosial, Syamsul menyatakan bahawa selepas ini ramai lagi akan kena.

Mahkamah Tinggi Taiping memerintahkan individu yang bersalah membayar sebanyak RM100,000 kepada Skop Productions selain turut dihalang melanggar hak cipta plaintif-plaintif untuk filem Munafik 2, memuat naik dan mana-mana bahagian daripada filem berkenaan dalam apa-apa bentuk dalam media sosial dan platform lain, tanpa keizinan plaintif-plaintif.

Malah menurut Syamsul, Perbadanan Kemajuan Filem Nasional (Finas) perlu betul-betul bertindak dan tegas bagi memastikan perkara sebegini dapat dibanteras sebaiknya. Semoga industri filem tempatan kembali mendapat tempat di hati peminat dan dizahirkan melalui kehadiran ke panggung wayang. (rtky/s)


Terlajak Kata, Syarikat Rakaman Santesh Bertemu Peguam

Selain sinonim dengan gelaran terlajak laris, nampaknya baru-baru ini Aliff Syukri telah terlajak kata apabila melepaskan kata-kata kepada seorang wanita dan juga penyanyi Santesh yang berbangsa India – sekaligus mengundang pelbagai reaksi netizen.

“Pihak label tidak berpuas hati dengan perkataan yang dikeluarkan oleh Datuk Aliff Syukri semasa selingan program tersebut. Jadi mereka ada bertemu dan berbincang dengan peguam, tapi saya tak boleh nak cakap lebih sebab ia membabitkan pihak label,” kata penyanyi lagu Amalina ini.

Bagaimanapun menurut Santesh, dia tidak menyimpan dendam berkenaan perkara tersebut dan bersedia untuk bersemuka dengan usahawan kosmetik itu sekiranya keadaan memerlukan ia berbuat demikian.

“Saya tak ada masalah dengan Datuk Aliff sebab saya pun memang dah lama mengikutinya di Instagram dan sudah biasa tengok dia bercakap. Cuma malam itu, saya tak tahu apa niat dia”

“Sejujurnya, masa malam kejadian saya tak dengar apa dia cakap sebab bunyi dari atas pentas tak berapa jelas sehinggalah peminat beritahu di Instagram. Kalau perlu bertemu dengannya selepas ini saya okay sahaja, tak ada masalah,” jelasnya kepada mStar Online.

Sama-sama kita nantikan perkembangan terbaru mengenai Santesh dan juga Aliff Syukri. Harapnya segala perkara berkaitan dapat diselesaikan dengan cara yang baik. (rtky/s)


Da’i Izzhar: Solat Masih Sah Tapi Perbuatan Itu Haram

Seringkali gerak geri Awal Ashaari menjadi perhatian dan baru-baru ini, Awal hadir dengna imej rambut blonde – dan pastinya ada netizen yang kurang senang dengan perkara tersebut walaupun Awal sudah menjelaskan dengan cukup jelas tentang proses pelunturan yang dilakukan pada rambutnya.

Melalui mStar Online yang mendapatkan kenyataan daripada Da’i Izzhar, tiada masalah buat Awal untuk menunaikan solat namun terdapat beberapa perkara yang berlandaskan agama perlu dijadikan panduan.

“Mewarnakan rambut ada tiga syarat iaitu bahan-bahan yang digunakan halal dan tidak menghalang air serap dalam rambut. Warna itu juga tidak boleh menyerupai kaum dari agama lain dan pemilihan warna tidak pelik seperti putih, ungu atau merah”

“Tiada masalah untuk Awal menunaikan solat kerana ia sah memandangkan dia tidak menggunakan pewarna rambut. Solat masih sah tapi perbuatan itu tetap haram”

“Melainkan kalau dia tak ubah warna rambut boleh mendatangkan kemudaratan dalam kehidupan atau kesihatannya, barulah dibenarkan,” jelasnya.

Jika mahu melayan kerenah netizen, sampai ke sudah tidak habis. Apa pun, Awal pastinya mempunyai jawapan tersendiri di atas pilihannya itu. Okay, sudah jelas, bukan? Sekarang boleh sudah anda move on untuk berita seleriti seterusnya. (rtky/s)


“Ambil Laki Orang Hidup Tak Tenang, Takut Laki Kena Ambil”

Baru-baru ini, Instagram pelakon Rita Rudaini menjadi perhatian ramai apabila beliau memuat naik gambar lama anak-anaknya bersama bapa mereka, Aidil Zafuan serta menyuarakan hasrat untuk membawa anak-anaknya menonton perlawanan bola sepak yang melibatkan bekas suaminya itu.

Namun, semalam Rita ada memuat naik posting terbaru beserta status yang menimbulkan persoalan dikalangan netizen. Walaupun tidak dinyatakan siapakah individu yang dimaksudkan, rata-rata netizen menyifatkan status itu ditujukan kepada isteri bekas suaminya.

Rita juga turut meninggalkan komen pedas dengan mengatakan wanita yang mengambil suami orang, hidup akan diselubungi dosa dan mereka tidak akan tenang.

“Orang yang hidup diselubungi dosa ambil laki orang ni memang hidup dia tak tenang. Dok risau takut laki kena ambil. Sistur kesian hidup dia,” tulisnya.

Ruangan komen posting tersebut dihujani dengan pelbagai respon daripada netizen yang rata-rata mereka bersetuju dengan kenyataan Rita mengenai wanita yang bergelar perampas.

Namun, ada segelintir netizen tidak bersetuju dengan kenyataan tersebut kerana bimbang ianya boleh mengeruhkan hubungannya bersama keluarga bekas suami.

Apa pun, mungkin kapsyen tersebut sebenarnya tidak membawa maksud apa-apa dan hanya berkongsikan tentang kehidupan. Netizen pula jangan la membuat spekulasi liar yang boleh memburukkan lagi keadaan.


“Saya Bukan Warnakan Rambut, Boleh Bawa Solat”

Sentiasa tampil bergaya dengan trend dan fesyen terkini, kali ini Awal Ashaari muncul dengan rambut ‘blonde’ pula. Seperti dijangka, ramai mengkritik tindakan Awal dengan mempertikaikan kebolehan solat jika mewarnakan rambut.

Menerusi Instagram Awal memuat naik gambar rambut barunya berserta dengan penjelasan mengenai pewarna yang digunakan sah untuk dibawa solat. Pun begitu masih ramai sangsi dan mengecam pelakon itu.

Rata-rata masih tidak mempercayai pewarna seperti itu sah untuk dibawa solat biarpun ada sesetengah netizen cuba menjelaskan pewarna seperti itu wujud namun harganya sedikit mahal daripada biasa.

Berperang juga netizen berbalah sesama sendiri mempertahakan pendapat masing-masing di ruangan komen. Bagaimanapun Awal tidak membalas mana-mana komen dan lebih tenang mengawal komen peminat.

Kami pun tidak pasti ada pewarna rambut seperti itu atau tidak. Husnuzon sajalah dengan Awal, mungkin betul penjelasannya. Siapalah kita untuk menilai solat seseorang itu sah atau tidak ya! (rtky/w)


“Bukan Sebab Merajuk, Isteri Yang Larang Saya Pergi”

Pada konsert separuh akhir Gegar Gavanza Ahad lalu, ketiadaan Datuk Seri Aliff Syukri yang juga selaku penaja utama program tersebut menjadi tanda tanya pelbagai pihak. Bagaimanapun, Aliff memberitahu beliau sememangnya mahu hadirkan diri tetapi isterinya, Datin Seri Nur Shahida melarang berbuat demikian ekoran kontroversi melandanya sebelum ini.

“Saya memang nak pergi, namun pihak pengurusan iaitu isteri dan konsultan yang lain menasihatkan supaya saya tidak datang. Ketiadaan saya di GV semalam bukan disebabkan saya merajuk, sebaliknya saya hanya mengikut arahan daripada pihak pengurusan.

“Untuk konsert final, saya akan ikut apa kata pengurusan saya. Kalau isteri benarkan saya pergi, barulah saya akan pergi,” katanya kepada KopiPlanet.com

Baru saja mengadakan majlis penyerahan zakat, bagaimanapun Aliff menafikan majlis itu dibuat hanya kerana untuk menutup isu hangat yang terjadi kepada dirinya. Katanya lagi, majlis seperti itu sudah dilakukan oleh syarikatnya sejak enam tahun lalu.

“Saya buat persiapan untuk majlis ini sudah lama, bukan disebabkan nak tutup kontroversi minggu lepas kalau itu yang didakwa oleh netizen.

“Tujuan saya adakan majlis ini bukan sebab nak tunjuk riak atau apa. Memang saya sudah lakukan perkara sebegini sejak enam tahun lalu di samping memberikan sumbangan wang dan barangan persekolahan kepada para pelajar terpilih,” ujarnya.

Terdahulu, Aliff dihentam teruk kerana memanggil seorang hadirin dengan gelaran wanita hodoh. Tindakannya itu menerima kecaman ramai bukan saja dari netizen malah beberapa selebriti tempatan. Bagaimanapun, Aliff sudah pun membuat permohonan maaf secara terbuka menerusi akuan Instagram miliknya.


Elly Mazlein Buka Hati Terima Lelaki Baru Kerana Anak

Mengakui kini sedang mengenali hati seorang jejaka muda, Elly Mazlein memberitahu hatinya terbuka menerima jejaka tersebut kerana keikhlasannya menerima anaknya, Sefhia dan menyayanginya sepenuh hati.

“Keikhlasannya menyayangi Sefhia membuka pintu hati saya menerima cinta baru. Kami masih lagi dalam fasa perkenalan. Papa adalah nama yang dipanggil oleh Sefhia dan Sefhia pun nampaknya, mula selesa dengannya”

“Papa juga sayang Sefhia seperti anaknya sendiri. Kasih sayang itu nampak sangat ikhlas dan bukan dibuat. Saya terbuka hati untuk menerimanya kerana dia sanggup keluar bertiga kerana saya akan sentiasa membawa Sefhia bersama”

Jelas Elly, usia muda bukan penghalang hubungan mereka kerana sisi matang jajaka tersebut menawan hatinya. Malah pada usia muda, jejaka itu sudah mempunyai kediaman sendiri dan simpanan untuk masa depan.

“Walaupun dia masih muda, tapi fikirannya sangat matang. Dia sentiasa bersiap sedia untuk kehidupannya, contohnya dah ada rumah sendiri dan simpanan untuk masa depan,” jelasnya kepada Harian Metro. (rtky/w)


Tun Aminah Kunjungi Zaibo Lawan Kanser

Lama tak mendengar khabar pelakon veteran, Zaibo, semalam wajah pelakon itu kurus cengkung mulai viral. Turut kelihatan kunjungan Puteri Johor Tunku Tun Aminah Maimunah Iskandariah Sultan Ibrahim melawatnya.

Difahamkan keadaan Zaibo kini yang susut akibat sedang bertarung menentang kanser esofagus tahap empat. Jika anda masih ingat Kekanda Tunku Aminah, Almarhum Tunku Abdul Jalil Iskandar Sultan Ibrahim juga tewas melawan kanser pada 5 Dissember 2015.

Mungkin kerana itulah Tunku Aminah berkunjung memberikan kata-kata semangat buat Zaibo yang kini masih bertarung. Turut mengiringi Tunku Aminah juga suamnya, Dennis Muhammad Abdullah serta wakil dari Yayasan Kanser Laksamana Johor di kediaman Zaibo.

“Saya membesar ketika menonton Under One Roof. Saya memberitahu suami saya betapa lucunya dia dan menunjukkan kepadanya video tentang Zaibo,” kata Tunku Aminah bercerita mengenai sitcom terkenal itu kepada suaminya.

Diharap Zaibo akan terus kuat melawan kanser dan kembali pulih seperti sedia kala. Seperti mana Zaibo, kami juga rindu ingin melihat ‘come back’ daripadanya. Semoga Zaibo tabah menjalani dugaan ini. (rtky/w)


Zamani Akur Ramai Pertikai, Tak Puas Hati Mara Ke Final GV5

Nampaknya tidak semua orang berpuas hati dengan keputusan juri untuk memilih Zamani sebagai salah seorang peserta yang layak ke peringkat akhir Gegar Vaganza 5 yang akan berlangsung tidak lama lagi.

Walaupun sudah mendapat penjelasan dari salah seorang juri tentang keputusan tersebut, masih ada mereka yang berpendapat Zamani tidak layak untuk mendapat tempat ke peringkayt akhir kerana persembahan kurang memberangsangkan.

BACA: Datuk Ramli MS Perjelas Sebab Zamani Mara Ke Final GV5

Bercakap kepada media baru baru ini, Zamani akur dengan apa yang terjadi dan menganggap semua pihak ada hak sendiri untuk meluahkan rasa tidak puas hati.

“Hak mereka untuk bersuara, sudah tentunya ada yang tak puas hati, kalau saya berada di situasi mereka yang menonton pun saya tak puas hati tetapi saya harap kritikan itu dilakukan menerusi saluran yang betul”

“Saya percaya kepada rezeki dan akan cuba memberikan yang terbaik di peringkat akhir GV5 nanti,” ujar Zamani. (rtky/m)


“Pakai Baju Nak Terlondeh, Baik Tunjuk Dada Terus”

Penampilan terbaru pelakon Puteri Aishah nampaknya mengundang komen tidak senang dari para peminat yang menyifatkan pakaian pelakon itu terlalu menjolok mata selain mendakwa beliau sudah berubah dari imej baik yang ditonjolkan dulu.

Puteri Aishah baru baru ini dilihat hadir ke majlis Most Glam 2018 bersama Nazim Othman menggayakan busana merah yang dianggap terlalu seksi oleh sesetengah mata yang memandang.

Selain mengecam penampilan seksi Puteri Aishah, ada juga komen yang mengingatkan pelakon itu tentang keadaan ibunya yang sedang sakit namun pelakon itu tetap tampil seksi seakan tidak pedulikan perasaan ibunya.

Mungkin Puteri Aishah boleh lebih berhati hati dengan pemilihan pakaian selepas ini kerana peminat hari ini semakin sensitif dengan gaya yang dikenakan oleh artis pujaan mereka. (rtky/m)


"Memang Zamani Wajib Jadi Juara Ke Tahun Ni?"

Masih lagi dengan kontroversi Zamani yang masuk ke pentas akhir Gegar Vaganza semalam. Kali ini Fauziah Ahmad Daud pula mempersoalkan kelayakkan Zamani, tanya Ogy, memang wajib ke Zamani menjadi juara tahun ini?

Menerusi status yang dimuat naik ke Facebook, selain mempersoalkan kelayakkan Zamani ke final, Ogy juga turut menyindir program tersebut yang seolah sudah merancang Zamani untuk dijadikan juara pada musim ini.

Bagaimanapun kenyataan Ogy mendapat pelbagai reaksi netizen, yang tidak senang dengan dakwaan itu. Ramai yang tampil mempertahankan Zamani dan menegaskan sistem pemarkahan sudah dijelaskan oleh para juri.

Selain itu, ada juga sesetengah netizen menyokong pendapat Ogy mengenai keputusan semalam. Ada yang berpendapat, gelaran Zamani sebagai ‘lagenda’ dalam industri saja menyelamatkan beliau hingga ke final.

Memang panas habis keputusan Zamani ke final semalam. Apapun Tok Ram juga sudah memberi penjelasan mengapa Zamani layak ke final, paling tidak pun fikir itu rezeki Zamani sajalah! (rtky/w)


"Tiada Niat Menghina Sesiapa, Saya Mohon Maaf"

Menyedari gurauannya tidak disenangi ramai, Ayda Jebat memohon maaf atas keterlanjuran kata. Jelasnya dialog tersebut sudah pun dirancang oleh beliau dan juga Sherry Al-Hadad sebelum bersiaran langsung.

“Saya terima kecaman itu dengan rasa tanggungjawab sebab saya yang melafazakan dialog tersebut. Sebenarnya, saya dan Sherry sudah berbincang mengenai perkara terbabit lebih awal sebelum program itu berlangsung”

“Ketika bersiaran, saya rasa semua orang tahu, perkara yang sudah kita rancang itu akan jadi terlebih atau terkurang. Tetapi, jika ada yang terasa hati atau terguris, dengan rendah hati saya memohon maaf”

“Sejujurnya, saya tidak pernah terdetik, malah jauh sekali berniat mahu menghina sesiapa. Saya anggap kecaman dan teguran yang datang itu kerana mereka sayang dengan saya. Saya menerimanya dengan positif,” katanya.

Bagaimanapun Ayda berfikiran positif dengan kecaman yang diterima dan menganggap ianya pengajaran buat dirinya. Harapnya Sherry juga tidak berkecil hati ya dengan gurauan Ayda! (rtky/w)


“Arang Tidak Putihkan Gigi, Tiada Bukti Buat Gigi Putih”

Baru-baru ini, Dr. Amalina Che Bakri  terpanggil untuk berkongsikan tentang penggunaan arang sebagai ubat gigi. Menerusi Twitter, Amalina mendedahkan bahawa arang tidak memutihkan gigi dan tiada bukti bahawa bahan tersebut boleh membuatkan gigi jadi putih.

Namun, apa yang menjadi perhatian ialah rata-rata netizen mengaitkan perkongsian tersebut dengan produk yang dijual oleh usahawan kosmetik Aliff Syukri, lebih-lebih lagi sejak kebelakangan ini lagu ‘serbuk arang gigi’ nyanyiannya itu menjadi siulan ramai.

Tidak kurang juga ada netizen mendakwa bahawa selama ini Aliff Syukri hanya berbohong mengenai bekerkesanan produknya itu. Bagaimanapun, ada yang meluahkan rasa kasihan kerana ramai yang menyebut jenama produk Aliff Syukri sedangkan sudah banyak jenama lain menjual ubat gigi arang tersebut.

Ujar netizen lagi, Dr. Amalina juga tidak menyebut jenama d’Herbs, namun ramai yang mengaitkan dengan posting tersebut hanya kerana jenama itu sahaja yang popular. Kata seorang netizen, orang sekarang lebih percaya kepada benda viral dan popular tanpa membuat kajian terlebih dahulu sebelum menggunakan sesuatu produk.


“Ada Lagi Teruk, Sumbang-Mambang Menyanyi Tetap Masuk Final”

Semalam, diumumkan enam peserta yang mara ke final Gegar Vaganza iaitu Amelina, Noryn Aziz, Maya Ruslee, Dia Fadilla, Zamani dan Billy Zulkarnain. Seperti yang diketahui kumpulan Forteen dan Hetty Sarlene tersingkir di pentas separuh akhir.

Bagaimanapun, usahawan kosmetik Datuk Aliff Syukri yang juga merupakan selaku penaja utama program tersebut mempertikaikan penyingkiran kumpulan Forteen dan berpendapat ada penyanyi lain yang sepatutnya tersingkir.

Memuat naik gambar bersama dua anggota Forteen iaitu Izzue Islam dan Wan, menerusi status posting berkenaan, Aliff turut meluahkan rasa hairan dengan mengatakan ada penyanyi lain yang lebih teruk dan menyanyi sumbang tetapi layak ke final.

“Siapa patut tersingkir sebenarnya? Juri oohh juri. Saya peliklah kenapalah kumpulan Forteen yang best ni yang terkeluar sedangkan ada yang lagi teruk dan sumbang mambang menyanyi tapi tetap masuk final? Saya malas nak tulis lebih-lebih nanti ada yang terasa,” tulisnya.

Bagaimanapun, menerusia ruangan komen rata-rata netizen mengatakan jika kesemua anggota Forteen boleh menyanyi dengan bagus mungkin mereka layak ke final. Tidak kurang juga ada netizen menasihati Aliff agar tidak lagi mengeluarkan kenyataan mengundang, bimbang akan dikecam.


"Kau Pun Tak Boleh Menang, Sebab Kaki Kau Gemuk"

Bersempena dengan jualan mega 11.11, Lazada telah mengadakan konsert khas semalam. Namun apa yang menarik perhatian gurauan kasar Ayda Jebat ketika ditemu bual oleh Sherry Al-Hadad hingga mendapat kecaman netizen.

Dalam temu bual itu, Ayda memberitahu dirinya tidak mungkin dapat memenangi lumba lari kerana kaki pendek. Kemudian dengan bersahaja Ayda berkata Sherry juga tidak mungkin berbuat demikian kerana kakinya gemuk.

Walaupun seakan bergurau, namun netizen berang dengan ‘mulut celupar’ Ayda dan menganggap seolah ianya ‘body shaming’ terhadap Sherry. Malah ada juga mendakwa Ayda bersikap biadap dan keterlaluan untuk program live seperti itu.

Tapi respect pula pada hos, Sherry kerana tidak melatah dengan gurauan biadap Ayda itu dan meletakkan sikap profesional ketika melakukan kerja. Kalau selebriti lain, mungkin dah muat naik status di media sosial! (rtky/w)


"Memang Saya Beri Markah Yang Tinggi Pada Zamani"

Rata-rata kemasukan Zamani ke peringkat akhir pentas Gegar Vaganza dipersoalkan orang ramai. Sebagai juri tetap, Datuk Ramli Ms menjelaskan cara permarkahan Zamani hingga melayakkan beliau ke peringkat akhir.

“Perlu difahami penilaian markah malam ini berdasarkan dua persembahan. Memang saya potong banyak markah Zamani kerana lupa lirik dan beberapa masalah lain di persembahan pertama. Dia hilang 65 markah daripada saya”

Selain itu, Tok Ram juga mengakui beliau sendiri memberikan markah yang tinggi buat Zamani pada lagu yang kedua kerana penyampaiannya yang bagus. Malah juri lain juga, hingga menjadikan markah Zamani berada di tempat kelima.

“Namun, dia bangkit menerusi persembahan kedua dan saya akui memberinya markah yang banyak. Saya berikan markah yang tinggi, dua juri lain juga tinggi. Selepas markah ketiga-tiga juri dicampur, Zamani berjaya melangkah ke final dan berada di kedudukan kelima,” jelasnya.

Walaupun Zamani sudah memberikan penjelasan mengapa beliau lupa lirik, masih ramai merasakan kesilapan beliau semalam tidak adil buat peserta lain yang bekerja keras namun gagal ke peringkat akhir. (rtky/w)


“Ya, Saya Salah Tapi Ambillah Mesej Yang Baik”

Ekoran banyak pendapat dari para agamawan yang menyifatkan perbuataan Tomok menggayakan pakaian perempuan dalam video muzik terbarunya, penyanyi itu akur atas kesilapan yang dilakukan.

Pencetus Ummah (PU) Amin dan beberapa orang lagi agamawan mengeluarkan kenyataan mereka mengatakan yang haram tetap haram walaupun Tomok berniat untuk menyampaikan mesej yang baik menerusi lagu Bekas Kekasih.

“Walau Niat Dakwah Ianya Tetap Haram & Berdosa” – PU Amin

Tomok dalam kemaskini terbaru menerusi Instagram mengatakan yang beliau mengakui kesilapan yang dilakukan namun menyeru para peminat untuk mengambil mesej yang baik sahaja dari video muzik tersebut.

“Saya hanya berlakon sahaja untuk muzik video tersebut, saya mengangkat isu yang bagi saya agak berat kat malaysia sekarang. Bukan suka suka saya berpakaian macam tu, ada mesej yang saya nak sampaikan”

“Seperti yang saya kata sebelum ini yang tak baik jangan ambik, ambik yang baik saja. Kesilapan dari saya saya akui, salah tetap salah,” tulis Tomok. (rtky/m)


“Zamani Lupa Lirik Pun Boleh Ke Final Gegar Vaganza”

Kejayaan Zamani untuk layak ke peringkat akhir Gegar Vaganza semalam menimbulkan cakap cakap belakang yang mengatakan pihak penganjur memilih kasih sedangkan penyanyi itu tidak memberikan persembahan sempurna.

Zamani dilihat seakan terlupa lirik pada segmen pertama untuk menyanyikan lagu Dekat Padamu (Yusry KRU) dan insiden itu menjejaskan persembahan beliau.

Penyanyi itu tampil menjelaskan perkara sebenar yang terjadi supaya tidak ada salah faham dan menuduh beliau terlupa lirik.

“Apa yang boleh saya katakan, saya tak dengar apa-apa dari earpiece ketika itu. Jadi saya tidak tahu bila nak masuk nyanyian. Saya tak boleh nak agak bila nak masuk kerana saya tidak mendengar apa-apa dari earpiece saya”

“Saya tak mahu salahkan sesiapa termasuk pihak produksi sebaliknya saya anggap ia salah saya sendiri,” jelas Zamani.

Zamani turut menjelaskan yang beliau berasa malu dan seakan putus asa selepas persembahan pertama yang memalukan itu namun beliau tetap memberikan persembahan yang terbaik untuk lagu kedua.

Lima peserta lain yang berjaya ke peringkat akhir adalah Noryn Aziz, Amelina, Dia Fadila, Maya Ruslee dan Billy Zulkarnain. Manakala perjalanan Hetty Sarlene dan Kumpulan Forteen terhenti apabila gagal ke peringkat akhir. (rtky/m)


Kad Sudah Diedar, Fasha Sandha & Aidil Bakal Bertunang?

Jika benar seperti apa yang disampaikan oleh Cik Pang melalui Harian Metro, tahniah diucapkan buat Fasha Sandha dan juga Aidil Aziz. Lagipun, peminat pun sememangnya sudah lama ternantikan saat bahagia ini. Menurut Cik Pang, majlis pertunangan akan dijalankan pada pertengahan November ini juga.

“Apa tarikh dipilih Fasha dan Aidil tidak pula Cik Pang tahu kerana maklumat berkaitan majlis pertunangan itu pun ada sumber yang menyampaikan kerana ujarnya kad undangan sudah diedar”

“Mengikut cerita sumber itu kepada Cik Pang lagi, majlis pertunangan Fasha dan Aidil juga akan dilangsungkan secara tertutup. Dalam erti kata lain, pasangan itu khabarnya hanya menjemput saudara dan kenalan rapat menghadiri majlis istimewa mereka,” jelas ruangan pojok tersebut.

Tambah sumbernya lagi, Fasha dan Aidil berkemungkinan akan melangsungkan perkahwinan pada tahun hadapan namun sebarang tarikh masih belum ditetapkan.

Apa pun, semoga segala persiapan dan juga perancangan ke arah membina rumahtangga bahagian pasangan ini akan dipermudahkan. (rtky/s)


Ruhainies Dilamar Ahli Perniagaan Di Itali

Tidak mahu berselindung mengenai status hubungannya bersama kekasih, Ruhainies baru-baru ini menjelaskan kepada Harian Metro bahawa dia sudah menerima lamaran Mr E yang juga merupakan seorang ahli perniagaan yang menetap di London. Lebih manis, Ruhainies dilamar di Itali.

“Saya tidak menjangka dia lamar saya dengan berlatar belakangkan Plaza Duomo Milan. Ayat ‘will you be mine’ yang diungkapkan membuatkan saya terharu dan berasa sangat bahagia. Malah, hingga sekarang masih terngiang-ngiang lagi ungkapan indah itu”

“Banyak kali dia cakap. Saya fikir dia bergurau. Apabila sampai di London, dia buat kejutan dengan menghadiahkan sebentuk cincin yang ditempah khas. Saya seakan berada dalam dunia ‘fairy tale’ dengan layanan istimewa itu. Dia sangat sempurna di mata saya,” kongsinya kepada portal berita tersebut.

Malah menurut Ruhainies, walaupun hubungan meraka adalah hubungan cinta jarak jauh, dia sangat mempercayai lelaki tersebut malah Mr E juga turut serius untuk membawa hubungan mereka ke fasa yang lebih serius.

“Saya tak pernah berasa curiga dengan kejujurannya. Bersamanya saya rasa sangat selamat dan disayangi. Dia setia orangnya meski kami bercinta jarak jauh. Dia serius dengan hubungan ini malah saya nampak visi dan misi untuk menyunting saya sebagai suri hidupnya,” katanya.

Bagaimanapun, untuk berkahwin, Ruhainies terlebih dahulu mahu memberi laluan terhadap kakanya, Risteena terlebih dahulu. Apa pun, semoga perjalanan Ruhainies ke arah jinjang pelamin dipermudahkan. (rtky/s)


“Kalau Isteri Dah Gemuk, Busuk Kenalah Cari Lain”

Umum sedia maklum, rumah tangga pelakon Mia Ahmad dan Mohd Izham Tarmizi kini sedang diuji. Sebelum ini, suaminya yang juga penjaga gol pasukan Johor Darul Takzim (JDT) tegas menepis dakwaan kononnya dia berlaku curang.

Semalam, menerusi Instagram Mia menegaskan dia akan lakukan apa sahaja untuk menyelamatkan rumah tangganya. Ujarnya lagi, hanya dirinya, suami dan wanita itu sahaja yang tahu kebenarannya.

Bagaimanapun, komen oleh seorang pengguna Facebook bernama Firdaus dalam ruangan komen satu artikel oleh sebuah portal hiburan berkaitan kenyataan Mia Ahmad itu mengundang kecaman netizen.

Komen keterlaluan oleh lelaki itu dimuat naik oleh seorang netizen di Twitter dengan kepsyen, ‘Salam girl, jangan kahwin dengan Firdaus ni okay?’.

Tweet tersebut menimbulkan pelbagai reaksi di kalangan netizen dimana rata-rata mereka meluahkan rasa marah kerana komen lelaki bernama Firdaus itu seolah-olah menyokong suami untuk berlaku curang jika isteri dah gemuk atau tidak lagi cantik seperti dulu.

Disebabkan komen melampau itu, ramai netizen mengatakan mahu menjejaki lelaki tersebut di media sosial. Tidak kurang juga, ada yang meminta agar lelaki bernama Firdaus itu menukar namanya kerana tindakannya itu tidak mencerminkan nama yang membawa maksud baik.

Ramai kalangan wanita turut meluahkan rasa bimbang untuk berkahwin kerana sikap lelaki seperti itu dan turut meminta agar tidak ditemukan jodoh dengan lelaki sedemikian.

Peribahasa ada mengatakan, terlajak perahu boleh diundur, tapi terlajak kata buruk padahnya. Apa pun, selepas ini jika nak tinggalkan sebarang komen adalah lebih baik berfikir dulu baik buruknya.


Farid Kamil Dakwa Pernah Ditawar RM5 Juta Untuk Maafkan Najib Razak, Isteri

Dalam sebuah temuramah bersama stesen televisyen tempatan, Farid Kamil mendedahkan yang beliau pernah ditawarkan wang tunai berjumlah RM5 juta oleh pihak tertentu.

Farid Kamil mendakwa wang tunai itu ditawarkan kepada beliau untuk memaafkan bekas perdana menteri Datuk Seri Najib Tun Razak dan isteri Datin Seri Rosmah Mansor.

Dalam perkembangan berkaitan, Ketua Jabatan Siasatan Jenayah Selangor SAC Fadzil Ahmat ketika mengesahkan yang pihak polis akan memanggil Farid Kamil berhubung laporan polis dibuat terhadapnya berkenaan dakwaan cubaan dirasuah RM5 juta.

Laporan polis tersebut dibuat di Balai Polis Kota Damansara pukul 6 petang semalam, oleh seorang lelaki berusia 43 tahun yang mewakili Presiden Pemantau Malaysia Baharu, Datuk Lokman Noor Adam.

Kes ini akan disiasat mengikut Seksyen 500 Kanun Keseksaan kerana kesalahan fitnah. (rtky/m)


Gadis Mirip Siti Nurhaliza & Mira Filzah Jadi Perhatian

Betul apa yang dikatakan orang dulu-dulu, dalam dunia ini ada tujuh orang yang berwajah sama. Baru-baru ini, wajah seorang gadis tular di media sosial apabila dikatakan kacukan Datuk Seri Siti Nurhaliza dan Mira Filzah.

Gadis cantik ini bernama Qasrina Karim dan merupakan seorang model muslimah. Foto Qasrina menjadi bualan ramai di Twitter dimana rata-rata netizen memuji kecantikannya.

Ada segelintir netizen mengatakan pernah terserempak dengan gadis itu yang tetap cantik walaupun tanpa mekap. Tidak kurang juga ramai di kalangan wanita makan hati melihat kecantikan semula jadi yang dimiliki oleh gadis tersebut.

Kata seorang netizen yang mengenali gadis itu di sekolah rendah mengatakan gadis itu sememangnya cantik dan comel sejak dari kecil. Ada juga mengatakan mungkin ini wajah Siti Aafiyah apabila dewasa kelak. Ramai juga lelaki yang bergetar tulang rusuk melihat kecantikan gadis tersebut.


“Saya Akan Buat Apa Saja Untuk Selamatkan Rumah Tangga”

Baru-baru ini, rumah tangga pelakon Mia Ahmad dan Mohd Izham Tarmizi Roslan diuji ketika Mia masih lagi dalam waktu berpantang selepas melahirkan cahaya mata pertama mereka. Semalam, menerusi Insta Story, Mia memuat naik status mengatakan dia akan lakukan apa sahaja untuk menyelamatkan rumah tangganya.

Ujarnya lagi, dia tidak kisah dengan cakap-cakap orang lain terhadapnya kerana dia yang membenarkan orang lain bercakap tentang dirinya dan sedar akan akibatnya.

“Hanya Allah, saya, suami dan dia (wanita didakwa curang dengan suaminya) yang tahu kebenarannya. Saya akan lakukan apa saja untuk selamatkan rumah tangga saya. Orang tak tahu apa yang saya lalui. Mereka tak rasa apa yang saya rasa,” tulisnya.

Terdahulu, kisah rumah tangga Mia Ahmad mengundang persoalan apabila semua gambar suaminya dipadam dari laman sosial Instagram.

Bagaimanapun, suaminya yang juga penjaga gol pasukan Johor Darul Takzim (JDT) tegas menepis dakwaan kononnya dia berlaku curang dan menjelaskan perkara tersebut bermula daripada tuduhan sepasang kekasih yang disifatkan sebagai berniat jahat.


“Walau Niat Dakwah Ianya Tetap Haram & Berdosa”

Perkongsian menerusi Instagram beliau baru baru ini mengundang pelbagai reaksi masyarakat. Tomok tampil berpakaian seperti seorang wanita untuk sebuah projek video muzik bersama pelakon Beto Kusyairi.

Pencetus Ummah (PU) Amin hari ini tampil memberikan pandangan beliau tentang perkongsian Tomok itu yang dianggap tetap salah walaupun video muzik tersebut mempunyai mesej yang baik selain berdakwah.

“Saya sudah melihat video muzik itu dan memang benar ada mesej positif dan unsur dakwah tapi cara penyampaian itu tetap salah dan haram”

“Saya tahu Tomok bukan seperti itu. Tapi sekiranya mahu menyampaikan dakwah perlulah dengan cara yang betul. Saya perlu tegaskan yang haram tetap haram,” ujar PU Amin kepada mStar Online baru baru ini.

Tomok dalam satu kenyataan terlebih awal memberitahu yang beliau berpakaian sebegitu untuk menghidupkan jalan cerita dalam video muzik tersebut. (rtky/m)


Tempat Ini Sahaja Ada Jual iPhone Semurah Ini, Hanya RM 99!

Bagi anda yang teringin gila nak pakai iPhone tapi tak mampu sebab harga mahal. Ini masanya telah tiba, apa lagi yang anda tunggu-tunggu hanya dengan RM 99 sebulan sahaja sudah boleh bergaya dengan iPhone Xs.

Masa inilah untuk buktikan yang anda boleh bergaya ala-ala selebriti dan instafames yang sentiasa muatnaik gambar meletopdi laman Instagram. Barulah kali tu followers anda meningkat.

Nak lagi menarik bila bergaya dengan iPhone Xs yang kalis habuk dan air (takat maksimum 2 meter dalam tempoh masa 30 minit) siap pakej dwi camera dan boleh cas tanpa wayar lagi (boleh digunakan dengan pengecas Qi).

Bukan tu sahaja tau, anda juga boleh dapatkan iPhone Xs Max, iPhone XR dengan harga RM 99 juga. Mana nak cari?

Mudah sahaja hanya dengan U Mobile anda dah boleh dapatkan iPhone idaman anda.

Tambahan lagi, iPhone Xs Max yang mempunyai paparan Super Retina (OLED) 6.5 inci dengan HDR. Barulah best muatnaik gambar atau tonton video. iPhone XR pun tak kurang hebatnya apabila dengan skrin paparan Liquid Retina 6.1 inci dengan (LCD).

Hebat bukan? RM 99 sebulan sahaja sudah boleh gunakan iPhone yang selama ini sentiasa memasuki dalam mimpi anda. Yang penting anda harus langgan pakej #UnlimitedHEROPostpaidP99 baru anda boleh dapat iPhone RM 99.

Bila sudah bergaya dengan iPhone mestilah inginkan data yang berpanjangan bukan? Yalah nak upadate story lah katakan.

Masa inilah yang paling sesuai untuk anda berjinak-jinak pergi ke outlet  #UMobile untuk langgan pakej #UnlimitedHEROPostpaidP99. Bukan sahaja dapat iPhone, data dan panggilan TANPA HAD pun dapat tau.

Lagi menarik, anda juga akan dapat PERCUMA data perantauan (roaming). Barulah meriah Iphone anda bila pergi melancong sahaja tak perlu pening-pening fikir mahu beli sim card oversea.

Lepas ini anda boleh lah bergaya sambil berbual tanpa had dengan pakej yang ditawarkan oleh U Mobile ini. Menarik kan? iPhone dapat data pun dapat.


Nad Zainal Nafi Sombong, Cuma Rabun

Seringkali kita tersalah anggap sesuatu perkara tanpa selidik terlebih dahulu. Golongan selebriti yang menjadi perhatian turut tidak terlepas daripada perkara sebegini dan baru-baru ini, Nad Zainal turut terkena tempias gara-gara ‘wajah sombongnya’.

Tidak mudah melatah dan menjelaskan perkara tersebut di Insta Stories, Nad menyatakan bahawa dia sebenarnya mempunyai masalah penglihatan sehingga ada peminat yang turut terkesan dengan perkara tersebut kerana tidak dalam perhatian Nad.

“Orang kata muka kita muka ‘kekwat’ (sombong). Muka kekwat… Tapi kita tak kekwatlah. Dan… I rabun. Rabun sejak darjah dua. Mestilah buat muka selamba. Takkan muka gemuruh pula. Melainkan orang panggil atau lambai”

“Kita tukarlah mode ‘Nad Zainal’, kalau tak… I manusia biasa, I mak Yem, I bini Faliq, I tak pernah rasa I ni siapa-siapa,” jelasnya di Instagram.

Buat peminat selebriti di luar sana pun, jika nampak artis kegemaran anda, tegur saja terus. Kadang-kadang kita pun tak perasan orang’kan? (rtky/s)


HKL Kaut Hampir RM40 Juta, Bonus Awie Tak Seberapa

Filem Hantu Kak Limah merupakan filem tahun 2018 yang banyak mengejutkan banyak pihak kerana berjaya meraih kutipan menghampiri RM40 juta. Malah ketika filem ini belum habis ditayangkan pun, sudah ramai peminat yang turut gembira kerana beranggapan pelakon akan turut menikmati bonus kerana kejayaan filem ini.

BACA: Baru 4 Hari, Hantu Kak Limah Pecah Rekod Kutip RM9 Juta

Bagaimanapun melalui BH Online, pelakon utama filem tersebut iaitu Awie mendedahkan perkara sebaliknya sekaligus membuatkan dia tidak ingin menyambung dan bekerjasama dengan penerbit yang sama selepas ini.

“Saya terkilan (jumlah) wang bonus yang diterima… Ini kerana kadar itu tidak sesuai dengan kerja keras kru produksi. Penerbit seharusnya lebih peka terhadap sumbangan kami demi kejayaan filem ini”

“Sebagai anak seni, saya rasa bertanggungjawab ‘membuka mulut’ bagi mempertahankan hak kami. Ini kerana dipandang enteng oleh sesetengah pihak. Bukanlah tidak bersyukur, namun jangan ambil kesempatan apabila filem Hantu Kak Limah sudah berjaya”

“Saya selaku teraju utama hanya menerima beberapa ribu ringgit sahaja… Inikan pula pelakon dan kru produksi lain,” jelasnya kepada portal berita tersebut.

Namun menurut Awie, dia tiada masalah untuk berlakon di bawah arahan Mamat Khalid namun tidak sesekali di bawah produksi dan penerbit yang sama.

“Dengan syarat, filem itu bukan di bawah syarikat produksi yang sama. Saya tidak ada masalah untuk kembali berlakon di bawah arahan Mamat Khalid, cuma perlu tahu siapa penerbitnya. Saya enggan bekerjasama di bawah syarikat sama selepas pengalaman ini,” katanya.

Filem yang mula ditayangkan pada 9 Ogos lalu berjaya mengutip hampir RM40 juta malah filem terbitan bersama Astro Shaw dan Infinitus Gold ini juga berjaya membuatkan penonton berulangkali menonton di pawagam. September lalu, pengasas Infinitus Gold iaitu pelakon Hong Kong Andy Lau pernah menyatakan janji untuk memberikan bonus kepada tenaga produksi. (rtky/s)


Ini Sebab Anda Patut Terjah Fiesta Raja Futsal Hujung Minggu Ini

Akhirnya, kita akan dapat tahu pasukan mana yang akan membawa pulang hadiah utama RM100,000 dan digelar Raja Futsal Malaysia di Kompleks Sukan Negara Shah Alam Panasonic, 9 pagi pada 10 November ini!

Apa kata anda terjah Fiesta Futsal Terbesar Malaysia ini kerana banyak aktiviti menarik dan yang paling best ada juga hadiah hebat menanti anda.

Anda mesti nak tahu apa yang menarik di fiesta nanti kan? Di sini kami kongsikan aktiviti-aktiviti yang pasti rugi jika terlepas.

Sambil-sambil anda menonton futsal yang melibatkan setiap negeri yang mempunyai kehebatan tersendiri itu pastinya perut anda juga perlu di isi bukan?

Jangan risau sempena Fiesta Raja Futsal anjuran Digi ini terdapat pelbagai jenis makanan yang di jual di atas trak atau lebih dikenali sebagai foodtruck.

Masa inilah untuk anda cari apa jua makanan yang anda inginkan sebagai kudapan semasa menonton perlawanan nanti.

Di Fiesta Raja Futsal yang akan mengamit ribuan penonton itu juga terdapat bazar barangan berjenama yang akan membuatkan anda pening untuk memilih.

Yalah bila terlalu banyak barangan yang diminati dijual di fiesta yang sebesar itu pasti pening untuk membuat pilihan ingin membeli yang mana satu.

Lebih-lebih lagi barangan dari LOKA.malaysia, MyDigi Rewards dan banyak lagi. Rugi sekiranya anda terlepas gaya-gaya menarik dari mereka yang berpengalaman.

Ini paling dinanti-nantikan dalam fiesta yang sebesar ini. Jika anda antara 2,000 terawal yang membuat tempahan melalui RSVP anda layak memenangi cabutan bertuah.

Kali ini hadiah cabutan bertuah betul-betul buat anda tidak senang duduk. Anda boleh bawa pulang Garmin Fenix 5, DJI Spark Drone, Sony PS4, atau Smartphone VIVO X21!

Bukan itu sahaja. Anda juga boleh bertemu dengan bintang futsal Intanserah dan Steffi Sarge Kaur dari skuad futsal wanita kebangsaan secara eksklusif di booth Digi!

Ini pasti menjadi kegemaran peminat setia e-sports. Serlahkan bakat anda di FIFA19 PS4 bersama pengunjung-pengunjung Fiesta Raja Futsal!

Di Fiesta Raja Futsal ini juga ada mini konsert yang akan dilengkapi dengan persembahan selebriti kesayangan ramai.

Antaranya yang akan turut sama memeriahkan fiesta ini adalah Aizat Amdan, Caprice, Rahim Sepahtu dan ramai lagilah.

Menarik lagi, festival seperti ini amat sesuai untuk anda seisi keluarga kerana ianya turut mengadakan aktiviti kanak-kanak yang membolehkan anak anda bermain bouncy castle dan giant bubble.

Bukan ini sahaja aktiviti yang akan memeriahkan Fiesta Raja Futsal nanti.

Banyak lagi acara menarik yang anda wajib terjah, antaranya klinik bola sepak dari pemain ternama seperti Safee Sali, Normala Yusoff, dan Siti Suhaila – anda boleh berlatih seperti pemain profesional!

Jadi apa tunggu lagi, RSVP sekarang Fiesta Raja Futsal untuk rasai sendiri kemeriahan Fiesta Futsal Terbesar Malaysia sambil bawa pulang hadiah-hadiah menarik!


“Alahai Kelakar Siapa Yang Cakap Macam Sembah Berhala”

Pasti ramai mengetahui pelakon Mawar Rashid mempunyai darah kacukan Melayu Thai, manakala ibunya pula sememangnya berasal dari Thailand. Baru-baru ini, suaminya Raf Yaakob ada memuat naik foto menunjukkan mereka memberi tanda hormat seperti menyerupai agama lain.

Foto hand gesture yang dilakukan oleh Mawar dan Raf itu menimbulkan pelbagai reaksi dari netizen yang menuduh seakan melakukan penyembahan. Menerusi gambar tersebut, Raf Yaakob terlebih dahulu menjelaskan amalan budaya keluarga isterinya itu. Katanya, hand gesture tersebut merupakan adat orang Thailand yang bermaksud tanda salam dan bukan sembah berhala.

Rata-rata netizen bersetuju dengan kenyataan tersebut kerana tiada isu untuk membuat hand gesture tersebut asalkan tiada niat lain. Ada juga yang mengatakan, netizen yang menyifatkan tanda hormat tersebut seperti menyembah berhala adalah individu yang akalnya sempit.

Tidak kurang juga ada yang berpndapat, netizen hanya tahu mengecam sahaja sehingga lupa bahawa di dunia ini terdiri daripada pelbagai bangsa, kaum dan adat.

Kalau ikutkan tiada salahnya untuk menghormati adat atau budaya negara lain. Tapi kalau sudah namanya selebriti, semuanya nampak serba tak kena di mata netizen.


“Seronok Promosi & Gelak Macam Nak Mati, Itu Semua Topeng”

Nampaknya isu terpalit usahawan kosmetik Aliff Syukri masih belum reda lagi ekoran kontroversi memanggil seorang hadirin dengan gelaran wanita hodoh. Turut menyifatkan wajah penonton wanita itu seakan-akan bomoh menimbulkan kemarahan netizen yang dilihat sebagai kurang ajar.

Isu tersebut yang kini menjadi bualan ramai turut mendapat perhatian seorang pembantu psikologi terkenal, Aiman Amri yang tampil menjelaskan mengenai perbuatan Aliff Syukri dari sudut psikologi.

Menurut Aiman, berdasarkan pemerhatiannya Aliff Syukri merupakan seorang yang mempunyai personaliti dramatik. Aiman turut menjelaskan mereka yang personaliti dramatik sukakan gaya yang pelik-pelik, lain dari yang lain dan publisiti adalah kawan baiknya.

Dalam pada itu, Aiman berkata Aliff Syukri pernah mendedahkan beliau menghidap disleksia iaitu gangguan proses belajar. Bagaimanapun Aiman berkata penyakit tersebut tidak menjawab kenapa dia berperwatakan sedemikian.

Berdasarkan pemerhatiannya lagi, dia melihat Aliff sorang yang sangat impulsif dalam kata lain cepat melatah, main cakap lepas dan tidak berfikir dulu sebelum bertindak.

Ujar Aiman lagi, dia sudah lama mengesyaki Aliff Syukri ada mengalami simptom kemurungan dan tindakan beliau sejak kebelakangan ini semakin membimbangkan.

Kata Aiman lagi, walupun marah dengan tindakan tersebut, dalam masa yang sama dia turut bersimpati dengan usahawan kosmetik popular itu.

Dalam masa sama, di akhir Tweet Aiman memberitahu bahawa segala penjelasan tersebut bukan bermakna dia menyokong tindakan Aliff Syukri tetapi hanya melakukan pemerhatian dan analisis.


“Dah Tu Saya Kena Posing Macam Abang-Abang Ke?”

Baru-baru ini, gambar Janna Nick dan Eyka Farhana menjadi perhatian sehingga dituduh netizen menggalakkan LGBT . Tidak kurang juga ada netizen mendakwa kedua pelakon itu kelihatan seperti kekasih sesama jantina.

Bagaimanapun, Janna menjelaskan mereka hanya posing untuk menunjukkan kemesrasaan dan tidak berniat untuk membuatkan netizen berfikir hingga ke arah itu. Katanya lagi, ianya perkara biasa jika berjumpa dengan rakan perempuan.

“Bagi saya, gaya sebegitu agak normal jika dilakukan sesama perempuan kerana secara semulajadinya perempuan bersifat manja dan mesra.

“Selain itu, saya dan Eyka bergaya sebegitu untuk menunjukkan angle yang menampakkan jawline kami. Dah tu saya kena posing macam abang-abang ke,” katanya seperti dipetik Astro Gempak.

Rasanya itu sememangnya perkara biasa kalau perempuan jumpa kawan baik mereka. Tapi kalau sudah namanya selebriti, semuanya nampak serba tak kena di mata netizen.


3 Perkara Ini Bakal Buat Penggemar Gaming Tersenyum Lebar

Sebut sahaja soal games pasti ramai di kalangan generasi kini yang gemar bermain permainan dalam talian (e-sports). Yalah mana tidaknya sudah penat seharian bekerja permainan inilah tempat rehatkan minda.

Bagi penggemar e-sports, aktiviti ini merupakan satu aktiviti yang mampu mengeluarkan mereka daripada masalah dan memberikan mereka satu kepuasan yang tidak dapat diluahkan.

Penggemar e-sports pastinya tidak akan terlepas daripada 3 perkara ini yang mampu membuatkan mereka terus bermain sambil mengukir senyuman yang berpanjangan.

Tipu rasanya jika seorang penggemar e-sports tidak mempunyai ruangan mahupun bilik khas sendiri untuk bermain gamers. Dari sudut inilah mereka akan menghabiskan banyak masa mereka.

Rata-rata penggemar gamers biasanya akan menghabiskan masa selama 6 hingga 8 jam setiap hari semata-semata untuk menggilap kemahiran mereka.

Ruangan bilik yang selesa membolehkan kaki gamers menikmati dunia mereka yang tersendiri, sehingga ada di kalangan masyarakat yang beranggapan penggemar e-sports ini sentiasa terperap dalam rumah berjam-jam tanpa keluar ke dunia nyata.

Sudah namanya minat, setiap orang pasti tidak kisah sekiranya mereka menghabiskan berapa banyak wang sekalipun untuk puaskan minat mereka.

Begitu juga dengan penggemar e-sports ini, rata-ratanya tidak kisah berapa mahal harga barangan keperluan yang diperlukan untuk bermain asalkan barangan tersebut berkualiti tinggi.

Sebagai contoh, komputer yang digunakan oleh gamers ini selalunya bersesuaian untuk mereka bermain gamers dengan begitu lama dan software yang digunakan juga diambil kira.

Bila begitu lama di ruangan gamers yang indah dan selesa itu sudah semestinya perut juga perlu diisi dengan makanan.

Anda jangan tidak tahu ya, ada di kalangan penggemar e-sports sanggup korbankan masa makan mereka semata-mata untuk habiskan games yang mereka main.

Kali ini penggemar e-sports mahupun bukan anda sudah boleh membuat pesanan makanan hanya dalam talian sahaja.

Jadi bila sudah terleka bermain gamers order sahaja melalui telefon anda dan tunggu sahaja makanan sampai ke depan rumah.

Bukan itu sahaja siap dapat PERCUMA lagi tau makanan tersebut jika anda order melalui aplikasi. Anda semua pastinya nak tahu makanan apakah yang kami maksudkan bukan?

Okaylah, sempena menyokongkan permainan e-sports yang kini sedang mendapat nama di kalangan penggemar e-sports seperti DOTA.

KFC menawarkan Cheezy Wedges PERCUMA kepada anda yang pertama kali membuat tempahan menerusi aplikasi KFC Delivery.

Aplikasi ini terdapat di app store ataupun play store dalam telefon bimbit anda dan boleh la nikmati Cheezy Wedges PERCUMA.

Mudah bukan? Layan gamers sahaja dah boleh dapat makanan free tak perlu susah-susah keluar beli makanan lagi. Jadi apa tunggu lagi inilah masanya anda untuk rebut peluang yang hebat dari KFC ini.

Tapi kepada bukan penggemar e-sports anda juga boleh buat tempahan makanan melalui aplikasi terbaru KFC dan nikmati Cheezy Wedges PERCUMA!

Terbaru, seramai 16 pasukan e-sports seluruh dunia akan berentap untuk bermain Dota 2 di Axiata Arena, Bukit Jalil pada 16 sehingga 18 November ini.

Jangan lupa pula untuk pergi ke booth KFC di bahagian tingkat bawah Axiata Arena untuk menangi banyak hadiah menarik dan PERCUMA.


"Sorok Tatu Ke Dekat Kaki Tu Aedy?"

Pada awalnya mungkin ingin mempromosikan kereta, tapi lain pula jadinya apabila Aedy Ashraf menyunting kakinya menjadi kabur. Ramai mendakwa pelakon itu cuba menyembunyikan tatu yang ada pada kakinya.

Gambar yang dimuat naik di Instagram itu menunjukkan Aedy menyandar di sebelah keretanya, namun mata netizen lebih tertumpu kepada kakinya yang di kaburkan. Terus netizen membuat spekulasi sendiri.

Sebelum ini juga Aedy pernah terpalit dengan kontroversi tatu di belakang tubuh badannya ketika bercuti di sebuah tempat peranginan. Namun difahamkan tatu berkenaan tatu tiruan yang saja dilukisnya.

Dalam pada itu, di ruangan komen ada juga yang mempertahankan Aedy dengan mengatakan mungkin kakinya mempunyai tatu tiruan. Tindakan Aedy mengaburkan kaki itu untuk mengelakkan perbalahan di media sosialnya.

Apapun, kami pun tidak pasti mengapa Aedy kaburkan kakinya. Rasanya kalau betul ingin menyembunyikan sesuatu di kaki baik ‘photoshop’ saja atau tidak memuat naik gambar gaya seperti itu. (rtky/w)


Fauzi Nawawi Mahu Menantu Pandai Mengaji Al-Quran

Pelakon Fauzi Nawawi mendedahkan anaknya perempuannya yang tular di media sosial baru-baru ini, mendapat banyak ‘pinangan’ daripada jejaka-jejaka yang jatuh hati dengan kecantikan anak gadisnya itu, Hanna yang merupakan anak Fauzi menerusi perkahwinan pertamanya.

Bagaimanapun, Fauzi meletakkan syarat-syaratnya yang tersendiri bagi bagi mencari menantu idaman yang dapat membimbing anak gadisnya itu.

“Nama anak saya jadi viral bila Lisda muat naik gambarnya di Instagram baru-baru ini. Dia jadi perhatian sebab anak kepada pasangan artis. Walaupun bukan anak kandung Lisda, tapi dia tetap melayan anak tiri macam anaknya sendiri.

“Saya akui anak saya cantik dan dia pun memang merupakan seorang Instafamous. Jodoh dia saya tak pernah halang tapi saya tidak rasa dalam waktu terdekat sebab dia masih belajar lagi.

“Kalau boleh saya nak bakal menantu yang tahu perihal agama, tahu baca Al-Quran serta mempunyai pendapatan tetap,” katanya yang ditemui di Malam kemuncak Anugerah Skrin 2018 (ASK2018).

Sementara itu, Fauzi Nawawi turut memenangi kejayaan apabila berjaya merangkul anugerah bagi kategori Pelakon Pembantu Lelaki Terbaik menerusi Drama Qalbu. (rtky/h)


Elly Mazlein Sudah Temui Pengganti?

Penyanyi Elly Mazlein atau lebih mesra dipanggil Kak Lina Pom Pom dikhabarkan sedang menjalinkan hubungan intim dengan seorang jejaka yang sehingga kini tidak didedahkan identitinya.

Jelasnya lagi, dengan kehadiran jejaka tersebut, Sefhia kini dapat merasai kasih sayang seorang bapa seperti mana kanak-kanak lain yang seusia dengannya.

“Sefhia sangat menyayangi ‘teman’ baharu saya yang dia panggil papa. Apa yang boleh saya cakap, kami berkawan dan kalau Sefhia selesa dan saya pun serasi bersamanya, InsyaAllah (akan bawa ke fasa baharu). Dia pun tahu kisah saya, semua orang pun tahu.

“Apa yang saya tengok dia suka budak-budak dan amat menyayangi Sefhia. Anak saya pun hari-hari akan bertanya di mana papa dia. Dengan dia, Sefhia baru dapat rasa kasih sayang seorang bapa”

“Hati saya berbunga bila tengok dia rapat dengan anak saya sebab yang penting bagi saya adalah untuk membahagiakan Sefhia,” katanya yang ditemui pada malam Anugerah Skrin 2018 yang berlangsung di Dewan Merdeka, Pusat Dagangan Dunia Putra (PWTC), Kuala Lumpur baru-baru ini. (rtky/s)


"Mereka Belum Lihat Kelebihan Pada Diri Saya"

Dinobatkan sebagai Bintang Paling Popular ABPBH31, kemenangan Wany Hasrita ternyata mengejutkan orang ramai dan rata-rata mempersoal faktor kemenangannya. Wany memberitahu, beliau sendiri tidak menjangkakan kemenangan besar tersebut dan menganggap setiap kritikan yang dilemparkan adalah penguat semangat untuk membuktikan dirinya artis berbakat.

“Jujurnya, saya tidak menyalahkan netizen yang mempertikaikan kemenangan saya. Mungkin mereka belum melihat kelebihan yang ada pada diri saya, sebaliknya hanya bersandarkan pada sebuah lagu popular, Menahan Rindu.

“Bagaimanapun, siapa saya mahu menolak pilihan peminat? Saya tidak minta diangkat sebagai Bintang Paling Popular ABPBH 31 secepat ini. Harapan saya masih jauh lagi untuk menggapai pengiktirafan tertinggi ini, tetapi itulah kuasa undian dan pilihan peminat. Layak atau tidak layak, biarlah masa yang menentukannya.

“Saya tidak mahu terus hidup dalam gangguan emosi. Pengiktirafan yang saya terima dianggap satu cabaran besar untuk membuktikan saya bukannya ‘tin kosong’,” katanya kepada BH Online.

Wany juga mengakui pernah terfikir adakah benar suaranya tidak sedap didengar atau sumbang. Namun, baginya setiap individu mempunyai cita rasa masing-masing dan tidak mungkin dia dapat  memenuhi keinginan setiap pendengar.

“Mungkin ada yang tidak suka suara saya menyanyi lagu mendayu dan dilihat kekampungan. Bagaimanapun, saya percaya setiap pendengar mempunyai cita rasa mereka tersendiri. Saya pula tidak mampu memenuhi keinginan semua orang.

“Jadi, tiada guna saya hidup dalam tekanan. Saya mahu terus melangkah tanpa menoleh cemuhan yang mematahkan semangat dan meranapkan jiwa saya,” katanya.


"Tidak Buat Untung, Hanya Beri Kata Semangat"

Gara-gara mengeluarkan lagu selepas putus cinta, ramai mendakwa Zulin Aziz hanya mereka gimik untuk melariskan lagu. Jelas Zulin, beliau tidak ‘menjual’ hal peribadi, hanya ingin memberi motivasi kepada mereka yang senasib.

“Saya tidak minta simpati, jadi saya terkilan apabila dikatakan sengaja meraih publisiti murahan dengan ‘menjual’ cerita peribadi untuk memperkenalkan lagu itu. Hanya mereka yang pernah melalui pengalaman pahit itu mengerti”

“Sakit bagaimana sekali pun pengalaman, jangan sesekali meratapi nasib diri. Selalu ingat Allah sentiasa ada dan itu yang memberikan saya kekuatan untuk berkongsi pengalaman. Lagu ini adalah ‘dakwah’ saya kepada insan senasib”

“Saya langsung tidak terfikir untuk mengaut keuntungan. Jika memang benar saya mahu melakukan gimik, untuk apa saya jelaskan panjang lebar perkara sebenar sebelum video muzik ini dilancarkan,” jelasnya.

Tambah Zulin lagi, lagu tersebut juga tidak dipromosikan dan dijual di mana-mana platform digital jika benar dirinya ingin meraih keuntungan. Bagaimana pun Zulin bersyukur lagu barunya meraih 1.4 juta tontonan. (rtky/w)


“Anak Saya Kulit Gelap Tapi Otak Bijak”

Sejak kebelakangan ini, nama usahawan Datuk Seri Aliff Syukri menjadi bualan ramai ekoran kontroversi memanggil seorang hadirin di konsert Gegar Vaganza, dengan gelaran wanita hodoh dan mengutuk warna kulit penyanyi Santesh Kumar.

Bagaimanapun, Aliff sekali lagi perhatian netizen dimana baru-baru ini beliau ada memuat naik sekeping gambar bersama anak sulungnya, Ammar Ahyan beserta kepsyen yang mengundang kecaman.

Menerusi posting tersebut Aliff memberitahu anaknya itu semenjak dari kecil sudah diajar untuk berjimat. Katanya lagi walaupun anaknya itu berkulit gelap tetapi memiliki otak yang bijak serta pandai berniaga.

BACA: Aliff Syukri Akui Wanita Hodoh Di Gegar Vaganza Hanya Gimik

Seperti sudah dijangka, rata-rata netizen mengecam kenyataan Aliff yang tidak habis-habis mempermainkan warna kulit. Kata netizen lagi, warna kulit tidak ada kena mengena dengan kepandaian seseorang.

Ada juga netizen mengatakan, ini rupanya cara orang kaya yang tidak berpelajaran berkata-kata. Ada juga netizen memberikan komen pedas mengatakan kebijaksanaan anaknya itu datang dari ibu bukan dari bapanya.

Ini bukan kali pertama Aliff dikritik berikutan kenyataannya berbaur negatif. Terdahulu, Aliff dikecam teruk apabila beliau memuat naik gambar di Instagram menggelar anak-anaknya seperti pengemis. Apa pun diharap selepas ini Aliff lebih berhati-hati dan berfikir terlebih dahulu sebelum memuat naik status.


"Aliff Hanya Tersasul, Maafkanlah Dia"

Turun terkesan dengan kontroversi melanda Datuk Aliff Syukri sekarang, Datuk Seri Vida yang menganggap sahabatnya itu hanya terlanjur kata dan meminta netizen untuk memaafkan kesilapannya sebagai manusia biasa.

BACA: Aliff Syukri Akui Wanita Hodoh Di Gegar Vaganza Hanya Gimik

Dalam luahan itu, Vida menulis di Instagram bersimpati terhadap sahabat perniagaannya yang dikecam teruk gara-gara mengaibkan maruah seorang wanita dalam gimik di program Gegar Vaganza minggu lalu.

“Kecaman ada di mana-mana, mental kena kuat tapi sedihnya ramai juga yang kecundang, ramai yang berusaha keras dalam diam, hidup ini tak semudah bicara. Kita tidak akan dapat lari daripada stigma masyarakat dan bukan mudah juga menjadi satu-satu yang unik dalam masyarakat”

“Semoga adindaku Aliff Syukri terus kuat! Kadang-kadang kita tersasul tapi tak berniat pun. Maafkanlah dia, setiap orang pasti melakukan kesilapan dan paling penting jadikan pengajaran,” tulisnya di Instagram.

Menyifatkan sikap mereka sebagai unik, Vida menasihati Aliff agar terus kuat menerima cemuhan dalam menjalani perniagaan. Sebagai sahabat yang melakukan bidang yang sama pasti faham keadaan Aliff sekarang. Sabarlah Aliff! (rtky/w)


Aliff Syukri Akui Wanita Hodoh Di Gegar Vaganza Hanya Gimik

Ekoran kontroversi di mana Aliff Syukri memanggil seorang hadirin di konsert Gegar Vaganza baru baru ini dengan gelaran wanita hodoh, usahawan kosmetik itu tampil memberikan penjelasan tersendiri.

Menerusi sebuah video pendek di Instagram, Aliff Syukri tampil bersama wanita yang dimaksudkan sebelum ini mengakui yang semuanya hanyalah gimik dan sudah dirancang terlebih dahulu bersama produksi.

Aliff Syukri berkata yang beliau sebenarnya mahu menyebut ‘wanita berkulit kusam’ namun tidak berjaya keluar dengan perkataan Bahasa Inggeris untuk perkataan tersebut — punca terkeluar perkataan ‘ugly woman’.

Dalam video yang sama, Aliff Syukri meminta semua bayangkan keadaan dirinya sekarang dan meminta maaf atas apa yang terjadi. (rtky/m)


Che Ta Bengang Hetty Sarlene Tiru Rekaan Baju?

Siapa tidak kenal Che Ta yang lantang bersuara apabila ada yang tidak kena pada pendapatnya dan baru-baru ini, pelakon wanita ini dilihat memuatnaik gambar busana yang digayakan oleh Hetty Sarlene. Dakwanya, rekaan busana tersebut adalah hasil ciplak.

Cerita mudahnya, rekaan busana tersebut sedikit sebanyak dilihat sama seperti rekaan baju yang yang dikeluarkan oleh Rizman Ruzaini pada Julai lalu. Menambah rencah lagi, rekaan busana tersebut didakwa oleh individu melalui nama Seeri Fiffy adalah diinspirasikan daripada burung merak – sekaligus membuatkan Che Ta bengang.

“Kemegahan ya? Kemegahan dalam meniru!!!,” kongsi Che Ta di laman Insta Stories. Bagaimanapun kesudahan kisah ini tidaklah diketahui.

Sebelum ini Che Ta memang berani bersuara menentang apa yang tidak kena pada matanya. Masihkah anda ingat lagi Che Ta pernah menegur pengkritik fesyen, siap tag lagi di Instagram gara-gara pengkritik tersebut mempersendakan golongan berbadan besar. (rtky/s)


Hadiahkan Rumah Buat Isteri, Lengkap Hiasan Dalaman Mewah

Kalau sebelum ini Aeril Zafrel menghadiahkan kereta mewah, kali ini beliau menghadiahkan sebuah rumah pula kepada isteri. Rumah itu juga diberi lengkap dengan pengubahsuaian mewah yang mengambil masa setahun.

Menerusi Instagram, Aeril memuat naik gambar bersama Wawa Zainal di salah sudut kediamannya yang baru siap berserta dengan kepsyen nakal buat isterinya. Difahamkan ini rumah pertama buat pasangan ini selepas enam tahun berkahwin.

Rata-rata ramai memuji hiasan dalaman kediaman pasangan ini, yang kelihatan sangat mewah dengan perincian warna emas. Beberapa gambar sudut lain rumah itu juga dimuat naik pasangan ini, berkongsikan dengan peminat.

Tumpang gembira sekali untuk pasangan ini yang semakin murah rezeki sejak mendirikan rumah tangga. Dengan ini kami kongsikan beberapa gambar sudut kediaman mewah pasangan ini, jika ada mahu mengambil inspirasi! (rtky/w)


Neelofa Sedih Majalah Mastika Berhenti Diterbitkan

Setiap permulaan pasti ada penghujungnya dan begitulah riwayatnya tentang penerbitan majalah Mastika yang telah pun beroperasi selama 77 tahun. Pelbagai kisah dan pengalaman turut dikongsikan oleh pembaca setia majalah tersebut termasuklah Neelofa.

“Zaman duduk di asrama boleh dikatakan buku peneman di hujung minggu. Terima kasih untuk segala memori indah Majalah Mastika!,” kongsinya di Twitter.

Sementara itu buat anda semua yang mungkin belum mengetahui bahawa Mastika sudah berhenti penerbitannya setelah sekian lama beroperasi. Apa pun, pastinya Mastika akan sentiasa diingati oleh peminat setia mereka. (rtky/s)


“Kaya Tidak Menjamin Adab Dan Kebijaksanaan”

Baru-baru ini, dilanda ribut akaun Instagram Aliff Syukri dan juga Fazley Yaakob gara-gara apa yang diperkatakan oleh usahawan kosmetik itu. Tidak dinafikan, pendapat yang disuarakan oleh Fazley adalah suara-suara netizen yang turut merasakan perkara yang sama.

“Maaf.. its too much jika sekadar untuk marketing. Banyak lagi cara untuk menjual jenama, bukan menggunakan perkataan berbaur racist terhadap warna kulit seseorang, melabelkan wajah seseorang sebagai kurang sempurna, apatah lagi meletakkan foundation dengan tangan untuk ‘mencantikkan’ seseorang di sebuah program yang begitu ramai pengikutnya”

“Memalukan juga buat penonton yang turut sama ketawa lucu melihatnya. Haih.. apa nak jadi orang-orang kita ya? Selaku seorang yang berpengaruh, mohon fikir semula bahawa ramai anak-anak yang menonton, ramai mak ayah yang menonton, ramai manusia yang akan ingat sampai bila-bila”

“Marketing harus bijak.. bukan jumud dan melulu! Kaya tak menjamin adab, kaya juga tak menjamin kebijaksanaan. Seeloknya permohonan maaf harus di usahakan, sebelum bara menjadi api besar yang terus menelan maruah dan membakar punca rezeki ‘downliners’ yang turut terkena tempiasnya!,” luah Fazley di Instagram dan juga Twitter.

Namun di ruangan komen Fazley, ada juga peminat setia Aliff mempertahakankan idola mereka dan menyatakan bahawa apa yang dilakukan oleh Fazley hanyalah mengundang dosa. Wow.

Dalam perkembangan terkini, Aliff kini berada di Thailand demi menenangkan diri mungkin. Hebat Gegar Vaganza musim ini kerana tidak henti-henti menjadi buah mulut warga laman sosial. (rtky/s)


Shuib Sepahtu Kongsi Detik Cemas Disengat Lebah

Tahniah buat Shuib Sepahtu kerana telah berjaya menjadi ‘Most Numbers of Bees On Human Body (Male)’ bersama-sama dengan pelakon Pablo Amirul baru baru ini. Rekod yang tercatat di dalam The Malaysia Book Of Records itu juga turut mempunyai cerita tersendiri buat pelawak tersebut.

“Akhirnya saya mampu menarik nafas lega dan ia berakhir tanpa insiden. Untuk mendekati lebah, saya perlu duduk dekat dan berkomunikasi dengannya, walaupun nampak pelik. Sepanjang masa semasa lebah itu hurung badan, amat mencabar bagai dibawa ke alam lain,” jelas Shuib kepada BH Online.

Untuk pengetahuan anda, sebanyak 340,000 ekor lebah telah diletakkan di badan mereka dan dalam masa yang sama, Shuib akui bahawa dia turut menerima beberapa sengatan namun harus bijak mengawal keadaan. Shuib dalam satu video turut menyatakan bahawa Pablo hampir pitam dalam usaha memecahkan rekod itu.

“Sepanjang waktu itu saya tidak henti bercakap dalam hati agar lebah berkenaan tidak bertindak menyengat. Tidak lama selepas lebah itu diletakkan ke badan, saya mula rasakan sengatan di bahagian kaki dan ianya amat sakit namun saya tidak cepat melatah,” katanya lagi.

Apa yang pasti, Siti Sarah selaku isteri tercinta bersyukur kerana semuanya berjalan dengan lancar selain menyatakan bahawa dia dan juga ibu mentu turut melakukan solat hajat bagi mempermudahkan urusan suaminya itu. (rtky/s)


“Masa Ni Dah Pandang Jodoh Saya, Tapi Dia Tak Pandang Pun”

Benar kata pepatah, kalau dah jodoh tak kemana. Baru-baru ini, Fattah Amin ada memuat naik sekeping foto lamanya yang dirakamkan pada tahun 2013 ketika menjalani pengambaran filem Manisnya Cinta Di Cappadocia lakonan Nur Fazura.

Menerusi gambar tersebut, Fattah turut sertakan kepsyen dengan mengatakan sewaktu pengambaran babak tersebut dia sedang memandang jodohnya, tetapi jodohnya itu iaitu Fazura yang dimaksudkan tidak memandangnya.

Foto dan kepsyen tersebut menarik perhatian netizen yang juga tidak menyangka bahawa kedua pelakon itu bertemu jodoh. Rata-rata netizen mengatakan itulah yang dikatakan jodoh adalah rahsia Allah.

Tidak kurang ada juga netizen meninggalkan komen sindiran dengan mengatakan ketika itu Fattah tidak dipandang kerana tidak kacak dan tidak popular seperti sekarang.

Dalam pada itu, Fazura juga turut dilihat meninggalkan komen manis di foto milik suaminya itu.

Siapa sangka jodoh di depan mata sahaja. Apa pun, ramai peminat mendoakan agar pasangan ini kekal bahagia dan tidak sabar untuk melihat bayi comel mereka.